open-index/open-wikipedia-markdown huggingface dataset:
ৰামানন্দ সাগৰ

**ৰামানন্দ সাগৰ** (২৯ ডিচেম্বৰ ১৯১৭ – ১২ ডিচেম্বৰ ২০০৫; জন্মতে **চন্দ্ৰমৌলি চোপ্ৰা**) আছিল এগৰাকী ভাৰতীয় ছবি নিৰ্দেশক আৰু ধাৰাবাহিক নিৰ্মাতা। পৌৰাণিক ভাৰতীয় মহাকাব্য ৰামায়ণৰ কাহিনীৰ আধাৰত তেখেতে নিৰ্মাণ কৰা একে নামৰ ধাৰাবাহিকখন ১৯৮৭ চনত টেলিভিছনত সম্প্ৰচাৰিত হৈছিল আৰু বিপুল জনপ্ৰিয়তা অৰ্জন কৰিছিল। ২০০০ চনত ভাৰত চৰকাৰে তেখেতেক সন্মানীয় পদ্মশ্ৰী সন্মানেৰে বিভূষিত কৰে।

## প্ৰাৰম্ভিক জীৱন
বৰ্তমান পাকিস্তানৰ লাহোৰৰ আচল গুৰুত ৰামানন্দ সাগৰৰ জন্ম হৈছিল। ৰামানন্দ সাগৰক তেখেতেৰ আইতাকে (মাকৰ মাক) ভৰণ-পোষণ কৰিছিল। পুত্ৰ-সন্তানহীন আইতাকেই তেখেতেৰ নামটো চন্দ্ৰমৌলি চোপ্ৰাৰ পৰা সলনি কৰি ৰামানন্দ সাগৰ ৰাখিছিল। ১৯৪২ চনত সংস্কৃত আৰু পাৰ্চী ভাষাত সোণৰ পদকসহ তেখেতে পঞ্জাব বিশ্ববিদ্যালয়ৰ পৰা ঊত্তীৰ্ণ হৈছিল। 'ডেইলি মিলাপ' নামৰ বাতৰি-কাকত এখনৰো তেখেত সম্পাদক আছিল। তেখেতে বহুকেইটা চুটি গল্প, উপন্যাস, কবিতা, নাট্য লিখিছিল। সেইবোৰ ৰচনা কৰোঁতে তেখেতে ৰামানন্দ চোপ্ৰা, ৰামানন্দ বেদী, ৰামানন্দ কাশ্মিৰী নাম ব্যৱহাৰ কৰিছিল। ১৯৪২ চনত তেওঁ যক্ষ্মাত আক্ৰান্ত হয় আৰু তেতিয়া তেওঁ "ডায়েৰি অৱ এ টি.বি. কলম" নামৰ স্তম্ভ এটাত তেওঁৰ যক্ষ্মা-বিৰোধী যুঁজৰ বিষয়ে লিখে। লাহোৰৰ 'আদাব-এ-মাছৰিক' আলোচনীত এই স্তম্ভটো ধাৰাবাহিক হিচাপে প্ৰকাশিত হৈছিল।

## কৰ্মজীৱন
১৯৩২ চনৰ নিৰ্বাক ছবি 'Raiders of the Rail Road'-ত ৰামানন্দ সাগৰে ক্লেপাৰ বয় হিচাপে কৰ্মজীৱনৰ পাতনি মেলে।

১৯৫০ৰ দশকত ৰামানন্দ সাগৰে পৃথ্বীৰাজ কাপুৰ পৃথ্বী থিয়েটাৰত এগৰাকী সহকাৰী মঞ্চ প্ৰবন্ধক হিচাপে যোগদান কৰে। কাপুৰৰ পিতৃসুলভ তত্ত্বাৱধানত তেখেতে তেতিয়াই কেইখনমান নাটো পৰিচালনা কৰে।

১৯৬০ চনত তেখেতে 'পেইগাম' ছবিৰ বাবে শ্ৰেষ্ঠ সংলাপ-লিখোঁতাৰ ফিল্মফেয়াৰ বঁটা অৰ্জন কৰে। সেই ছবিখনৰ পৰিচালক আছিল এছ.এছ. ভাছান। অভিনয় কৰিছিল দিলীপ কুমাৰ, বৈজয়ন্তীমালা আৰু ৰাজ কুমাৰৰ দৰে শিল্পীয়ে।

তেখেতৰ দুখনামন সফল চলচ্চিত্ৰ হৈছে ঘুংঘত, আৰ্জু-যি দুখন ছবিয়ে যথাক্ৰমে ১৯৬০ আৰু ১৯৬৫ চনত ব্লকবাষ্টাৰৰ মৰ্যাদা পাইছিল। ১৯৬৪ চনত তেখেতে ক্লাছিক হিন্দী ছবি 'জিন্দেগী' নিৰ্মাণ কৰে। ১৯৬৮ চনত 'আঁখে' ছবিৰ বাবে তেখেতে শ্ৰেষ্ঠ পৰিচালকৰ ফিল্মফেয়াৰ বঁটা লাভ কৰে। ধৰ্মেন্দ্ৰ আৰু মালা সিনহাই অভিনয় কৰা স্পাই-থ্ৰিলাৰ ছবিখন ১৯৬৮ চনৰ উল্লেখযোগ্য ছবিৰ ভিতৰত তালিকাভুক্ত হৈছিল।

১৯৮৫ চনত ৰামানন্দ সাগৰে 'দাদা দাদী কি কাহিনীয়া'ৰ জৰিয়তে টেলিভিছনৰ জগতত পদাৰ্পণ কৰে। সেইখনৰ পৰিচালক আছিল তেওঁৰ পুত্ৰ মোতি সাগৰ। ৰামানন্দ সাগৰে সেইখন প্ৰযোজনা কৰিছিল। ১৯৮৬ চনত ৰামানন্দ সাগৰে 'বিক্ৰম ঔৰ বেতাল' ধাৰাবাহিক পৰিচালনা কৰে। পৰৱৰ্তী কালত তেওঁলোকে 'সাগৰ আৰ্ট' বেনাৰৰ অধীনত ভাৰতীয় পৌৰাণিক কাহিনী অথবা ইতিহাসজড়িত কাহিনীৰে ধাৰাবাহিক নিৰ্মাণ কৰি গৈ থাকে। ১৯৮৭ চনৰ ২৫ জানুৱাৰী তাৰিখে তেওঁ নিৰ্মাণ কৰা ৰামায়ণৰ প্ৰথমটো খণ্ড দূৰদৰ্শনযোগে সম্প্ৰচাৰিত হয়। তেখেতৰ অইন দুখন জনপ্ৰিয় টিভি ধাৰাবাহিক হৈছে কৃষ্ণ, লৱ-কুশ। ইয়াৰ বাহিৰেও তেখেতে ধাৰাবাহিক 'আলিফ লেইলা' আৰু 'ছাই বাবা' নিৰ্মাণ কৰে।

২০১৯ চনৰ ডিচেম্বৰত তেওঁৰ পুত্ৰ প্ৰেম সাগৰে পিতৃৰ জীৱন-আধাৰিত গ্ৰন্থ 'An Epic Life: Ramanand Sagar, From Barsaat to Ramayan' প্ৰকাশ কৰে। আত্মজীৱনীখনত তেওঁৰ জীৱনৰ সংগ্ৰাম, উত্থানৰ কাহিনী সবিস্তাৰে বৰ্ণিত হৈছে।

## বঁটা-সন্মান
* পদ্মশ্ৰী, ২০০০ চনত
* শ্ৰেষ্ঠ সংলাপকাৰৰ ফিল্মফেয়াৰ বঁটা, ১৯৬০ চনত (পেইগাম ছবিৰ বাবে)
* শ্ৰেষ্ঠ পৰিচালকৰ ফিল্মফেয়াৰ বঁটা, ১৯৬৯ চনত (আঁখে ছবিৰ বাবে)

## চলচ্চিত্ৰপুঞ্জী

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতৰ চলচ্চিত্ৰ পৰিচালক
শ্ৰেণী:হিন্দী ভাষাৰ চলচ্চিত্ৰ পৰিচালক
শ্ৰেণী:পদ্মশ্ৰী বঁটা বিজয়ী
শ্ৰেণী:ফিল্মফেয়াৰ বঁটা বিজয়ী
ৰামায়ণ (ধাৰাবাহিক)

**ৰামায়ণ** () হৈছে এখন পৌৰাণিক ধাৰাবাহিক, যিখন ১৯৮৭ চনৰ পৰা ১৯৮৮ চনলৈকে দূৰদৰ্শনত (ডিডি নেছ'নেল) সম্প্ৰচাৰিত হৈছিল। ধাৰাবাহিকখনৰ নিৰ্মাতা, লেখক আৰু পৰিচালক আছিল ৰামানন্দ সাগৰ। ভাৰতীয় মহাকাব্য ৰামায়ণৰ আধাৰত এই ধাৰাবাহিকখন নিৰ্মাণ হৈছিল আৰু কাহিনীটোৰ মূল ভিত্তি আছিল বাল্মিকীৰ "ৰামায়ণ" আৰু তুলসীদাসৰ "ৰামচৰিত মানস"।
ধাৰাবাহিখনৰ ভিউৱাৰশ্বিপ আছিল ৮২%, যিটো যিকোনো ভাৰতীয় ধাৰাবাহিকৰ বাবেই অভিলেখসৃষ্টিকাৰী। ৰামায়ণৰ প্ৰতিটো খণ্ডৰ বাবে ডিডি নেছ'নেল ৪০ লাখ টকা উপাৰ্জন কৰিছিল।

২০২০ চনৰ ক'ভিড-১৯ বৈশ্বিক মহামাৰীৰ সময়ত ৰামায়ণ পুনৰ সম্প্ৰচাৰিত হয় আৰু গোলকীয় প্ৰেক্ষাপটত কেইবাটাও নতুন অভিলেখ গঢ়িবলৈ সক্ষম হয়। পুনৰসম্প্ৰচাৰিত ৰামায়ণে পৃথিৱীৰ ভিতৰতে সৰ্বাধিক দৰ্শনপ্ৰাপ্ত ধাৰাবাহিকৰ মৰ্যাদা লাভ কৰে।

## তথ্যসূত্ৰ

শ্ৰেণী:হিন্দী ভাষাৰ দূৰদৰ্শন ধাৰাবাহিক
শ্ৰেণী:ৰামায়ণ
শ্ৰেণী:ভাৰতীয় টেলিভিছন ধাৰাবাহিক
শ্ৰেণী:দূৰদৰ্শন ধাৰাবাহিক
শ্ৰেণী:পৌৰাণিক কথা
ব্লগাৰ (সেৱা)

**ব্লগাৰ** (; পূৰ্বৰ নাম: ব্লগস্পট; ) হৈছে ১৯৯৯ চনত প্ৰতিষ্ঠা হোৱা এখন আমেৰিকান অনলাইন সামগ্ৰী পৰিচালনা চিষ্টেম যিয়ে ইয়াৰ ব্যৱহাৰকাৰীসকলক সময় ষ্টাম্পযুক্ত প্ৰৱেশৰ সৈতে ব্লগ লিখিবলৈ সক্ষম কৰে। পাইৰা লেবছে ইয়াক বিকশিত কৰিছিল, আৰু ২০০৩ চনত গুগলে ইয়াক অধিগ্ৰহণ কৰে। গুগলে এই ব্লগসমূহ host কৰে, যিবোৰ **blogspot.com** ৰ এটা উপডমেইনৰ জৰিয়তে প্ৰৱেশ কৰিব পৰা যায়। ড'মেইন নেম চিষ্টেম (DNS) ব্যৱস্থা ব্যৱহাৰ কৰি, ব্যৱহাৰকাৰীৰ নিজৰ মালিকানাধীন কাষ্টম ড'মেইন (যেনে www.example.com) ৰ পৰা এই ব্লগসমূহত প্ৰৱেশ কৰিব পৰা যায়। এজন ব্যৱহাৰকাৰীৰ প্ৰতিটো একাউণ্টত ১০০টালৈকে ব্লগ বা ৱেবছাইট থাকিব পাৰে।

ব্লগাৰে ব্যৱহাৰকাৰীসকলক ২০১০ চনৰ ১ মে'লৈকে ফাইল স্থানান্তৰ প্ৰট'কল (FTP)ৰ জৰিয়তে নিজৰ ৱেব হ'ষ্টিং চাৰ্ভাৰলৈ ব্লগ আৰু ৱেবছাইট প্ৰকাশ কৰিবলৈ সক্ষম কৰিছিল। তাৰ পিছত, সেই সকলো ব্লগ আৰু ৱেবছাইটক blogspot.com-ৰ উপডমেইনলৈ পুনঃনিৰ্দেশ কৰা হৈছিল বা নিজৰ ডমেইনৰ মাধ্যমে গুগলৰ চাৰ্ভাৰলৈ পুনঃনিৰ্দেশ কৰিবলগীয়া হৈছিল।

## ইতিহাস
ব্লগাৰ হ'ল এটা ব্লগ প্ৰকাশনা সেৱা, যি Pyra Labs-এ ১৯৯৯ চনত আৰম্ভ কৰিছিল। ই ব্লগিং বিশ্বত প্ৰথম ব্যৱহৃত এখন জনপ্ৰিয় প্লেটফৰ্ম। ২০০৩ চনত গুগলে এই সেৱাটো অধিগ্ৰহণ কৰে, আৰু তাৰ পাছৰে পৰা ইয়াক নানা ধৰণে উন্নত কৰা হয়। গুগলে ইয়াৰ ইণ্টাৰফেইচ উন্নত কৰা আৰু Gmail-ক অনুৰূপ লগইন ব্যৱস্থা সংযোগ কৰা দেখা যায়।

## উপলব্ধ ডিজাইনসমূহ
ব্লগাৰে ব্যৱহাৰকাৰীসকলক বহু সংখ্যক প্ৰি-ডিজাইন কৰা টেমপ্লেট প্ৰদান কৰে, যিবোৰক ব্যক্তিগতকৰণ কৰিব পৰা যায়। ২০০৬ চনত ব্লগাৰে নতুন টেমপ্লেট সম্পাদনা ব্যৱস্থা আৰম্ভ কৰে, যাৰ জৰিয়তে ব্যৱহাৰকাৰীয়ে drag-and-drop-ৰ জৰিয়তে উপাদানসমূহ সংযোগ বা পৰিৱৰ্তন কৰিব পাৰে।

## একত্ৰিকৰণ
গুগলে ব্লগাৰক নিজৰ অন্য সেৱাসমূহৰ সৈতে একত্ৰিত কৰিছিল। বিশেষকৈ Google AdSense, Google Analytics, আৰু Google Drive লগত সংযুক্ত কৰি, ব্লগিং অভিজ্ঞতা উন্নত কৰা হৈছে। Gmail-এ লগিন কৰি ব্লগাৰ ব্যৱহাৰ কৰা সুবিধাও উপলব্ধ।

## অৱৰোধ
বিভিন্ন দেশত ব্লগাৰ সেৱা বিভিন্ন সময়ত অৱৰোধ কৰা হৈছে। ২০০৬ চনত ভাৰত চৰকাৰে ব্লগাৰৰ কিছু ব্লগ অৱৰোধ কৰিছিল। তেনেদৰে পাকিস্তান, ইৰান, আৰু চীনত ব্লগাৰ পূৰ্ণৰূপে বা আংশিকভাৱে নিষিদ্ধ কৰা হৈছে। এই অৱৰোধ সাধাৰণতে ৰাজনৈতিক কাৰণত বা চেন্সৰশ্বিপ নীতি অনুসৰি কৰা হয়।

## সমৰ্থন
অফিচিয়েল ছাপৰ্ট চেনেলটো হ’ল ব্লগাৰ প্ৰডাক্ট ফ’ৰাম। গুগল গ্ৰুপ ব্যৱহাৰ কৰি প্ৰদান কৰা এই অনলাইন আলোচনা মঞ্চই বিভিন্ন অভিজ্ঞতাৰ ব্লগাৰ ব্যৱহাৰকাৰীসকলক সেৱা আগবঢ়ায় আৰু গুগলৰ কৰ্মচাৰীৰ পৰা কিছু নিৰীক্ষণ লাভ কৰে। পূৰ্বতে "শীৰ্ষ অৱদানকাৰী" নামেৰে জনাজাত "প্ৰডাক্ট এক্সপাৰ্ট" হৈছে গুগলৰ কৰ্মচাৰীয়ে মনোনীত কৰা সম্প্ৰদায়ৰ সদস্য যিয়ে আলোচনা পৰিচালনা কৰা আৰু গুগলৰ কৰ্মচাৰীৰ সৈতে প্ৰত্যক্ষ প্ৰৱেশকে ধৰি অতিৰিক্ত বিশেষাধিকাৰ লাভ কৰে। প্ৰায় সকলো সময়তে কোনো শীৰ্ষ অৱদানকাৰী বা আন জ্ঞানী ব্যক্তিয়ে মঞ্চখন পঢ়ি থকাৰ সম্ভাৱনা আছে।

কিছুমান শীৰ্ষ অৱদানকাৰীকে ধৰি কেইবাজনো লোকে ব্যক্তিগত ব্লগ চলায় য'ত তেওঁলোকে পৰামৰ্শ দিয়ে আৰু সাধাৰণ সমস্যাৰ বিষয়ে তথ্য পোষ্ট কৰে।

ষ্টেক এক্সচেঞ্জৰ ৱেব এপ্লিকেচন ফ'ৰামত "ব্লগাৰ"ৰ বাবে এটা টেগ আছে, যিটো ব্লগাৰকে ধৰি বিভিন্ন ব্লগিং প্লেটফৰ্মৰ বিষয়ে প্ৰশ্নৰ বাবে ব্যৱহাৰ কৰা হয়।

## লগতে চাওক
* ব্লগ

## তথ্য সংগ্ৰহ

শ্ৰেণী:ৱেবছাইট
শ্ৰেণী:ইণ্টাৰনেট
বিক্ৰম ঔৰ বেতাল (ধাৰাবাহিক)

**বিক্ৰম ঔৰ বেতাল** () হ’ল ভাৰতীয় টেলিভিচন চেনেল দূৰদৰ্শনে সম্প্ৰচাৰ কৰা এখন ধাৰাবাহিক। ইয়াত হিন্দুু পৌৰাণিক কথা সন্নিৱিষ্ট আছে। ধাৰাবাহিকখন বেতাল পঞ্চবিংশতিৰ আধাৰত নিৰ্মিত৷ কিংবদন্তি ৰজা বিক্ৰম (বিক্ৰমাদিত্য বুলি অনুমান কৰা হয়) আৰু বেতাল (পশ্চিমীয়া সাহিত্যত পিশাচৰ অনুৰূপ আত্মা)-ক লৈ ২৬টা খণ্ডত ধাৰাবাহিকখন প্ৰচাৰ কৰিছে। ধাৰাবাহিকখন **বিক্ৰম-বেতাল** নামেৰেও জনা যায়৷ ধাৰাবাহিকখন দিনৰ চাৰি বজাত (ভাৰতীয় মান সময়) সম্প্ৰচাৰ কৰা হৈছিল।

*বিক্ৰম ঔৰ বেতাল* একাদশ শতাব্দীত কাশ্মীৰী কবি সোমদেব ভট্টৰ “বেতাল পঞ্চবিংশতি”ৰ আধাৰত ৰচিত। এই ধাৰাবাহিকখনত মুঠ ২৬টা খণ্ড আছে। প্ৰত্যেকটো খণ্ডতে একটাকৈ সাধু আছে।

## অভিনয়ত

## তথ্য সংগ্ৰহ

শ্ৰেণী:হিন্দী ভাষাৰ দূৰদৰ্শন ধাৰাবাহিক
টিমথী ডেক্সটাৰ

**টিমথী ডেস্কটাৰ** (; ২২ জানুৱাৰী ১৭৪৭ – ২৩ অক্টোবৰ ১৮০৬) এগৰাকী আমেৰিকান ব্যৱসায়ী আছিল, যাক তেওঁৰ লেখনী, খামখেয়ালী তথা মুৰ্খতাৰ বাবে জনা যায়। 

## জীৱনী
১৭৪৭ চনৰ ২২ জানুৱাৰীত আমেৰিকা যুক্তৰাষ্ট্ৰৰ মালডেনত টিমথী ডেস্কটাৰৰ জন্ম হয়। অতি দুখীয়া ঘৰৰ বাবে ৮ বছৰ বয়সতে পঢ়া শুনা কৰিব নোৱাৰি ডেস্কটাৰে চামৰা চিলোৱা দোকান এখনত কাম কৰিবলৈ লয়। ১৬ বছৰ বয়সত তেওঁ টেনাৰৰ এপ্ৰেণ্টিছ হৈছিল। ১৭৬৯ চনত তেওঁ মেচাচুচেটছৰ নিউবাৰীপোৰ্টলৈ গৈ তাত থাকিবলৈ লয়। তেওঁ চাৰিটা সন্তানৰ ধনী ৩২ বছৰ বয়সীয়া বিধৱা এলিজাবেথ ফ্ৰথিংঘাম (Elizabeth Frothingham)-ক বিয়া কৰায় আৰু প্ৰাসাদ এটা কিনে। 

ভাগ্যৰ বলত টকা পইচা আৰ্জি লৈ চহৰৰ সোঁমাজত এটা ডাঙৰ ঘৰ কিনি আত্মবিভোৰ হৈ তেওঁৰ ঘৰৰ চাৰিওফালে পৃথিৱীৰ আটাইতকৈ বিখ্যাত জৰ্জ ৱাশ্বিংটন, নেপোলিয়ন আদিৰ দৰে ব্যক্তিৰ মূৰ্ত্তিৰ লগতে নিজৰো এটা মূৰ্তি সাজি সেই প্ৰতিমূৰ্তিৰ তলত লিখি ল'লে- “I am the first in the East, the first in the West, and the greatest philosopher in the Western world” (মই পূৱতো প্ৰথম, পশ্চিমতো প্ৰথম আৰু পশ্চিমীয়া দেশৰ আটাইতকৈ মহানতম প্ৰথম দাৰ্শনিক।) ১৮০৬ চনৰ ২৩ অক্টোবৰত তেওঁৰ মৃত্যু হয়৷

## ৰচনা
টিমথী ডেস্কটাৰে ৫০ বছৰ বয়সত নিজকে আমেৰিকাৰ লৰ্ড আৰু মহান বিচাৰক হিচাপে ঘোষণা (স্বঃপ্ৰশংসা) কৰি আৰু ঘৈণীয়েকৰ বেয়াবোৰৰ লগতে সেইসময়ৰ ৰাজনীতিজ্ঞসকলক কটাক্ষ কৰি ৮,৮৪৭টা শব্দ আৰু ৩৩,৭৬৪টা বৰ্ণ (আখৰ) -ৰে “A Pickle for the Knowing Ones or Plain Truth in a Homespun Dress” নামেৰে এখন ব্যতিক্ৰমী কিতাপ ৰচনা কৰে। এই কিতাপখনৰ বিশেষত্ব হ’ল এই যে কিতাপখনত য’তে ত’তে ডাঙৰ হাতৰ আখৰ (Capital Letter) -ৰ ব্যৱহাৰ কৰাৰ লগতে আৰু কিতাপখন একেলেথাৰিয়ে অৰ্থাৎ গোটেই কিতাপখনত এটাও ফুলষ্টপ (দাৰি), ক’মা বা আন চিহ্নৰ ব্যৱহাৰ কৰা নাছিল যেন কিতাপখন এটা দীঘল বাক্যহে। কিতাপখনত শব্দ আৰু ব্যাকৰণৰ ভুল ভৰপূৰ আছিল। তেওঁৰ মহানতাক সকলোৱে অনুভৱ কৰিব বুলি কিতাপখন তেওঁ ৰাইজক বিনামূলীয়াকৈ বিতৰণ কৰিছিল। 

ব্যতিক্ৰমী তথা বিচিত্ৰতাৰ বাবে তেওঁৰ এই কিতাপখনৰ ডিমাণ্ড বহুত বাঢ়ি গৈছিল আৰু এই কিতাপখনৰ ৮টা সংস্কৰণ প্ৰকাশ পাইছিল। ১৮০৫ চনত এই কিতাপখনৰ দ্বিতীয় সংস্কৰণটো নিউবাৰীপোৰ্টত প্ৰিণ্ট কৰা হয়।
দ্বিতীয় সংস্কৰণত ডেস্কটাৰে এটা অতিৰিক্ত পৃষ্ঠা সংযুক্ত কৰি ১৩ লাইন বিৰাম চিহ্নৰ সমন্বয় ঘটাই পাঠকৰ পছন্দ অনুযায়ী যি মন যায় বিতৰণ কৰিব পাৰে বুলি লিখি প্ৰকাশ কৰে।

## টোকা


## তথ্য সংগ্ৰহ

## বাহ্যিক সংযোজন
* 

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:মৃত ব্যক্তি
শ্ৰেণী:ব্যৱসায়ী
শ্ৰেণী:আমেৰিকান লেখক
বাৰ ওঠৰ

**বাৰ ওঠৰ** (১২১৮) (‌‌‌) হ’ল এখন কিশোৰ-কিশোৰীৰ বাবে উপযোগী মাহেকীয়া আলোচনী। এই আলোচনীখনৰ প্ৰতিষ্ঠাপক মুখ্য উপদেষ্টা আছিল হোমেন বৰগোহাঞি।

## ‘বাৰ ওঠৰ’ৰ বিভিন্ন শিতানসমূহ

## ‘বাৰ ওঠৰ’ত প্ৰকাশিত উপন্যাসসমূহ

## বাহ্যিক সংযোজন
*https://issuu.com/twelve-eighteen/docs/1218-may-14 

শ্ৰেণী:অসমীয়া আলোচনী
অছৰগঞ্জ

**অছৰগঞ্জ** ভাৰতৰ বিহাৰ ৰাজ্যৰ মুংগেৰ জিলাত অৱস্থিত এখন সৰু নগৰ।

## ভূগোল
অছৰগঞ্জ ভৌগোলিক স্থানাংক হ'ল । ইয়াৰ গড় উচ্চতা হ'ল ৪৪ মিটাৰ (১৪৪&nbsp; ফুট)। অছৰগঞ্জৰ পশ্চিমে নাৰায়ণপুৰ, কমৰগামা, ডঢ়া, ছাৰাউন, ধুৰীয়া, মকৱা; দক্ষিণে লখনপুৰ; পূবে কস্তিকাৰী, ৰহমতপুৰ আৰু উত্তৰে বিক্ৰমপুৰ অৱস্থিত।

## অৰ্থনীতি

## জনগাঁথনি
২০০১ চনৰ লোকপিয়ল অনুসৰি, অছৰগঞ্জৰ জনসংখ্যা ৫,৭০৬জন য'ৰ ৫৩% পুৰুষ আৰু ৪৭% মহিলা। গড় সাক্ষৰতাৰ হাৰ হ'ল ৮৫%; পুৰুষ আৰু মহিলাৰ সাক্ষৰতা ক্ৰমে ৭২% আৰু ৭০%। ১৪% জনসংখ্যা ০-৬ বছৰীয়া শিশু।

## তথ্যসূত্ৰ


শ্ৰেণী:ভাৰতৰ নগৰ মহানগৰ
জয়-বিজয়

হিন্দু পুৰাণ অনুসৰি, **জয় আৰু বিজয়** আছিল শ্ৰীবিষ্ণুৰ আবাস ক্ষেত্ৰ বৈকুণ্ঠৰ দুজন দ্বাৰপাল বা দুৱৰী। ব্ৰহ্মাৰ চাৰি মানসপুত্ৰ ক্ৰমে সনক, সনাতন, সনন্দ আৰু সনৎকুমাৰৰ অভিশাপ মৰ্মে তেওঁলোক তিনিটা যুগত মৰ্ত্যলোকত জন্মগ্ৰহণ কৰিবলগীয়া হৈছিল। জয় আৰু বিজয়ে সত্য যুগত হিৰণ্যকশিপু আৰু হিৰণ্যাক্ষ; ক্ৰেতা যুগত ৰাৱণ আৰু কুম্ভকৰ্ণ আৰু দ্বাপৰ যুগত শিশুপাল আৰু দন্তবক্ৰ নামেৰে জন্ম গ্ৰহণ কৰিছিল।

## ব্ৰহ্মাৰ চাৰি মানসপুত্ৰৰ অভিশাপ

ভাগৱত পুৰাণ অনুসৰি, ব্ৰহ্মাৰ চাৰি মানসপুত্ৰ ক্ৰমে সনক, সনাতন, সনন্দ আৰু সনৎকুমাৰ (ব্ৰহ্মাৰ মন বা চিন্তা শক্তিৰ পৰা জন্ম হোৱা পুত্ৰ) বিষ্ণুৰ দৰ্শনাৰ্থে বৈকুণ্ঠলৈ গৈছিল।

তপস্যা শক্তিৰ ফলত চাৰি কুমাৰক শিশু যেন দেখিছিল, যদিও তেওঁলোকৰ বয়স বহুত বেছি আছিল। বৈকুণ্ঠৰ দ্বাৰপাল জয় আৰু বিজয়ে কুমাৰসকলক শিশু বুলি ভাবি প্ৰৱেশ কৰাত বাধা দি লগতে কয় যে, বিষ্ণু বিশ্ৰাম আছে সেয়ে এতিয়া বিষ্ণুৰ সৈতে দেখা হ’ব নোৱাৰে। উত্তৰত কুমাৰগণে খঙত জয় আৰু বিজয়ক কয় যে, বিষ্ণুৱে তেওঁৰ ভক্তসকলৰ বাবে সদায় উপলব্ধ। কুমাৰগণে জয় আৰু বিজয়ক অভিশাপ দিয়ে যে, তেওঁলোক দৈৱত্ব ত্যাগ কৰিব লাগিব আৰু সাধাৰণ মানুহৰ দৰে মৰ্ত্যলোকত জন্মগ্ৰহণ কৰি জীয়াই থাকিব লাগিব। অৱশেষত বিষ্ণু তেওঁলোকৰ সন্মুখত উপস্থিত হয়। দ্বাৰপালে কুমাৰগণৰ অভিশাপ উঠাই ল'বলৈ বিষ্ণুক অনুৰোধ কৰে। বিষ্ণুৱে কয় যে, চাৰি কুমাৰৰ অভিশাপ ওলোতাব নোৱাৰি। তাৰ পৰিৱৰ্তে, তেওঁ জয় আৰু বিজয়ক দুটা বিকল্প দিয়ে। প্ৰথম বিকল্পটো হ’ল বিষ্ণুৰ ভক্ত হিচাপে পৃথিৱীত সাতটা জন্ম লোৱা আৰু দ্বিতীয়টো তেওঁৰ শত্ৰু হিচাপে তিনিটা জন্ম লোৱা। ইয়াৰে যিকোনো এটা দণ্ডবিহাৰ পিছত, তেওঁলোকে পুনৰ বৈকুণ্ঠত মৰ্যাদা প্ৰাপ্ত কৰিব পাৰিব আৰু স্থায়ীভাৱে তেওঁৰ সৈতে থাকিব পাৰিব। জয় আৰু বিজয়ে বিষ্ণুৰ পৰা সাতটা জীৱন আঁতৰি থকাৰ দুখ সহ্য কৰিব নোৱাৰি তেওঁৰ শত্ৰু হিচাপে পৃথিৱীত তিনিটা জন্ম লোৱাৰ সিদ্ধান্ত লয়। তেওঁলোকে তেওঁলোকৰ প্ৰতিটো জন্মতে বিষ্ণুক লগ পাব লাগিব আৰু তিনিটা জন্মতে বিষ্ণুৰ শত্ৰু হ'ব লাগিব। 

সত্য যুগৰ সময়ত তেওঁলোকৰ প্ৰথম দিতি (দক্ষ প্ৰজাপতিৰ কন্যা) আৰু ঋষি কাশ্যপৰ ঘৰত হিৰণ্যাক্ষ আৰু হিৰণ্যকশিপু হিচাপে জন্ম গ্ৰহণ কৰিছিল, যাক বিষ্ণুৰ বৰাহ (গাহৰি অৱতাৰ) আৰু নৰসিংহ (পুৰুষ-সিংহ অৱতাৰ) অৱতাৰে হত্যা কৰিছিল। ত্ৰেতা যুগৰ সময়ত তেওঁলোকৰ দ্বিতীয় জীৱনত ৰাৱণ আৰু কুম্ভকৰ্ণ হিচাপে জন্মগ্ৰহণ কৰে আৰু ৰামৰ হাতত মৃত্যুবৰণ কৰে। 

দ্বাপাৰ যুগৰ সময়ত তেওঁলোকৰ তৃতীয় জীৱনত শিশুপাল আৰু দন্তৱক্ৰ হিচাপে জন্মগ্ৰহণ কৰে যাক বিষ্ণুৰ অৱতাৰ শ্ৰীকৃষ্ণই হত্যা কৰিছিল। জয় আৰু বিজয়ে তিনিওটা জীৱনতে তেওঁলোক ভাতৃ হিচাপে জন্মগ্ৰহণ কৰিছিল।

## বিষ্ণু মন্দিৰৰ দ্বাৰপাল বা দুৱৰী

দন্তবক্ৰ আৰু শিশুপালৰ মৃত্যুৰ পিছত জয় আৰু বিজয়ে চাৰি কুমাৰে দিয়া অভিশাপৰ পৰা মুক্তি পায়। ফলত বৈষ্ণৱীয় ৰীতি অনুসৰি আধুনিক যুগত (সংস্কৃতৰ মতে কলিযুগত) সিহঁত পুনৰ বৈকুণ্ঠৰ দ্বাৰপাল ৰূপে আত্ম নিয়োজিত হয়। অন্ধ্ৰপ্ৰদেশৰ বেঙ্কটেশ্বৰ মন্দিৰত, উৰিষ্যাৰ পুৰী জগন্নাথ মন্দিৰত আৰু শ্ৰীৰঙ্গমৰ ৰঙ্গনাথ মন্দিৰৰ প্ৰৱেশদ্বাৰত দুই দ্বাৰপালৰূপে জয় আৰু বিজয়ৰ প্ৰতিমূৰ্তি দেখিবলৈ পোৱা যায়৷

## বংশপৰিচয়
ব্ৰহ্মাণ্ড পুৰাণ অনুসৰি, জয় আৰু বিজয় কালী (হিন্দু দেৱী কালী নহয়) -ৰ পুত্ৰ আছিল আৰু কালী বদলি বৰুণ আৰু তেওঁৰ স্ত্ৰী স্তুতাৰ অন্যতম আছিল (সংস্কৃতত স্তুতৰ অৰ্থ ‘প্ৰশংসা’) । কালীৰ ভাই (আৰু জয় আৰু বিজয়ৰ মামা) আছিল বৈদ্য৷

## তথ্যসূত্ৰ

শ্ৰেণী:হিন্দু কিংবদন্তি
বিশ্ৰবা

ঋষি **বিশ্ৰবা** () হ’ল ব্ৰহ্মাৰ পুত্ৰ ঋষি পুলস্ত্যৰ পুত্ৰ আৰু অগস্ত্য মুনিৰ ভাই। হিন্দু ধৰ্মগ্ৰন্থ ৰামায়ণত উল্লিখিত ঋষি বিশ্ৰবা আছিল মুনিসকলৰ মাজৰ অতি গুৰুত্বপূৰ্ণ ঋষি। তেওঁ তপস্যাৰ বলত বিশেষ ক্ষমতাৰ অধিকাৰী হৈছিল। ভৰদ্বাজ মুনি ঋষি বিশ্ৰবাৰ প্ৰতি আকৃষ্ট হৈ স্ত্ৰী স্বৰূপ নিজ কন্যা দেৱবৰ্ণিনীক অৰ্পণ কৰিছিল। দেৱবৰ্ণিনীৰ ঔৰসত কুবেৰৰ জন্ম হয়। কুবেৰ আছিল স্বৰ্ণলংকাৰ (লংকা) প্ৰকৃত ৰজা তথা ধন ঐশ্বৰ্যৰ ৰজা।

## ঋষি বিশ্ৰবাৰ সন্তান

## তথ্য সংগ্ৰহ

শ্ৰেণী:ৰামায়ণৰ চৰিত্ৰ
হবিৰ্ভূ

**হবিৰ্ভূ** বা **মনিনী** () আছিল কৰ্দম ঋষি আৰু দেৱহুতীৰ চতুৰ্থী কন্যা আৰু ঋষি পুলস্ত্যৰ পত্নী। তেওঁ ঋষি বিশ্ৰবা আৰু ঋষি অগস্ত্যৰ মাতৃ আছিল।

## লগতে চাওক
* ৰাৱণ
* ঋষি বিশ্ৰবা
* ৰামায়ণ
* বাল্মিকী

## তথ্য সংগ্ৰহ

শ্ৰেণী:হিন্দু কিংবদন্তি
শ্ৰেণী:ৰামায়ণৰ চৰিত্ৰ
বেউলা

**বেউলা** বা **বেহুলা** () প্ৰাচীন অসমীয়া মনসা কাব্য বা বঙালী সাহিত্যৰ সুবিখ্যাত মংগলকাব্য মনসামংগলৰ প্ৰধান চৰিত্ৰ, শিৱ পুৰাণ আদিৰ চান্দ সদাগৰৰ অন্যতম পুত্ৰ লখিন্দৰৰ পত্নী।

## কিংবদন্তী
চান্দ সদাগৰৰ পুত্ৰ লখিন্দৰ আৰু তেওঁৰ সতীৰ্থ বণিক সাহাৰ কন্যা বেউলাৰ সমসাময়িক কালত জন্ম হয়। দুই শিশুৱে একেলগে ডাঙৰ দীঘল হয় আৰু সিহঁতক ইজনে সিজনৰ প্ৰতি উপযুক্ত বুলি গণ্য কৰে। লখিন্দৰৰ পিতৃ চন্দ্ৰবণিক বা চান্দ সদাগৰ আছিল হিন্দু দেৱতা শিৱৰ একনিষ্ঠ পূজাৰী। তেওঁ অন্য কোনো দেৱতাকে আৰাধনা নকৰে। ইপিনে শিৱৰ কন্যা মনসা দেৱী আছিল সৰ্পদেৱী, কিন্তু তেওঁক কোনেও পূজা অৰ্চনা নকৰিছিল৷

তেওঁৰ পিতৃ শিৱই কৈছিল যে, যদি কোনো শিৱভক্ত বা শিৱৰ উপাসকে তেওঁৰ প্ৰথম মনসা পূজা কৰে তেন্তে মৰ্ত্যলোক (পৃথিৱী)ত তেওঁৰ পূজা প্ৰচলন সম্ভৱ। তেতিয়া মনসাই পূজাৰ আয়োজনৰ বাবে চান্দ সদাগৰক নিৰ্বাচন কৰে।

শিৱৰ উপাসক চান্দ সদাগৰে মনসা দেৱীৰ এই প্ৰস্তাৱ অস্বীকাৰ কৰে। তেতিয়া ক্ৰোধান্বিতা হৈ মনসাই চান্দ সদাগৰক শাপ দিয়ে যে, তেওঁ চান্দ সদাগৰৰ প্ৰতিটো সন্তানকে বিনাশ কৰিব। মনসা দেৱীৰ এই শাপৰ কাৰণে চান্দ সদাগৰৰ এজন এজনকৈ প্ৰত্যেকটো সন্তানৰে সৰ্প দংশনত মৃত্যু হয়।

লখিন্দৰৰ বিবাহৰ সময়ত চান্দ সদাগৰে অধিক সতৰ্কতা অৱলম্বন কৰে। তেওঁ সাপে ছিদ্ৰ কৰিব নোৱাৰাকৈ বিশ্বকৰ্মাৰ দ্বাৰা এটি ঘৰ সজাইছিল যদিও মনসা দেৱীয়ে তেওঁৰ উদ্দেশ্য বাস্তৱত পৰিণত কৰিবলৈ সক্ষম হয় আৰু লখিন্দৰক দংশন কৰে।

প্ৰচলিত প্ৰথা অনুসৰি, যাক সাপে দংশন কৰে তেওঁৰ মৃতদেহ ভেলত তুলি নদীত ভাহাই দিয়া হয়, যাতে কোনো অলৌকিক শক্তিৰ দ্বাৰা পুন জীৱিত হয়। বেউলাই সকলোৰে বাধা অগ্ৰাহ্য কৰি তেওঁৰ স্বামীৰ লগত ভেলত যায়।

এসময়ত ভেলখন মনসাৰ পালনকৰ্তা মাতা নিতাৰ কাষলৈ যায়। তেনেতে ঐশ্বৰিক ক্ষমতাৰ বলত তেওঁ মৃত স্বামীৰ সৈতে স্বৰ্গত যাবলৈ সক্ষম হয়। মনসা দেৱীয়ে লখিন্দৰক পুন জীৱন দিয়ে যদিও বেউলাৰ শহুৰ চান্দ সদাগৰক মনসা দেৱীৰ পূজা কৰিবলৈ কয়। অৱশেষত চান্দ সদাগৰে মনসা দেৱীৰ পূজা কৰে।

## বংশ পৰিচয়
চান্দ সদাগৰৰ পত্নীৰ নাম আছিল সনেকা। লখিন্দৰ তেওঁৰ পুত্ৰ আছিল আৰু সাহাৰ জীয়াৰী বেউলা আছিল চান্দ সদাগৰৰ বোৱাৰী তথা লখিন্দৰৰ পত্নী। পূৰ্বজন্মত বেউলা বাণাসুৰৰ জীয়েক ঊষা আৰু লখিন্দৰ প্ৰদ্যুম্নৰ পুত্ৰ তথা শ্ৰীকৃষ্ণৰ নাতি অনিৰুদ্ধ আছিল বুলি জনা যায়।

## তথ্য সংগ্ৰহ

## বাহ্যিক সংযোগ
* chintaa.com
* archive.org

শ্ৰেণী:বঙালী সাহিত্য
শ্ৰেণী:হিন্দু কিংবদন্তি
ৰোমিত ৰাজ

**ৰোমিত ৰাজ প্ৰাসাৰ** এগৰাকী ভাৰতীয় চলচ্চিত্ৰ অভিনেতা যিয়ে জি টিভি ছিৰিয়ালৰ ঘৰ কী লক্ষ্মী বেটিয়াত যুৱৰাজ গাৰোদিয়াৰ চৰিত্ৰত আৰু মায়াক জীৎ খুৰানাৰ চৰিত্ৰত অভিনয় কৰিছিল।

## টেলিভিচন

### চলচিত্ৰ
* হামদাম
## তথ্য উৎস

## বহিঃ সংযোগ

* 

শ্ৰেণী:অভিনয় শিল্পী
শ্ৰেণী:ভাৰতীয় অভিনেতা
শ্ৰেণী:জীৱিত ব্যক্তি
ৰাষ্ট্ৰীয় মূল্যাংকন আৰু প্ৰত্যায়ন পৰিষদ

**ৰাষ্ট্ৰীয় মূল্যাংকন আৰু প্ৰত্যায়ন পৰিষদ** চমুকৈ **নাক** (NAAC) ভাৰতৰ উচ্চশিক্ষাৰ প্ৰতিষ্ঠানসমূহৰ মূল্যাংকন আৰু প্ৰত্যায়নৰ লগত জড়িত অনুষ্ঠান। বিশ্ববিদ্যালয় অনুদান আয়োগৰ অধীনত এই অনুষ্ঠানটো সম্পূৰ্ণ স্বায়ত্ত্বশাসিত। ভাৰত চৰকাৰৰ মানৱ সম্পদ উন্নয়ন মন্ত্ৰণালয়ৰ অন্তৰ্গত এই অনুষ্ঠানৰ মুখ্য কাৰ্যালয় কৰ্ণাটকৰ ৰাজধানী বেংগালুৰুত অৱস্থিত। ইয়াৰ বৰ্তমান সঞ্চালক প্ৰধান এছ. চি. শৰ্মা। 

## ইতিহাস
১৯৮৬ চনৰ ৰাষ্ট্ৰীয় শিক্ষানীতিৰ পৰামৰ্শ অনুসৰি ১৯৯৪ চনত ৰাষ্ট্ৰীয় মূল্যাংকন আৰু প্ৰত্যায়ন পৰিষদ গঠন কৰা হৈছিল। এই নীতি অনুসৰি শিক্ষাৰ নিম্ন মানদণ্ডৰ প্ৰতি লক্ষ্য ৰাখি মানদণ্ড উন্নয়নৰ বাবে কাৰ্যপন্থা হাতত ল’বলৈ পৰামৰ্শ দিয়া হৈছিল। ইয়াৰ ফলশ্ৰুতিত বিভিন্ন আঁচনি ৰূপায়ণৰ লগতে এখন ৰাষ্ট্ৰীয় মূল্যাংকন আৰু প্ৰত্যায়ন অনুষ্ঠান গঠন কৰা হয়। ১৯৯৪ চনত নাক আনুষ্ঠানিকভাৱে গঠন কৰা হয়। স্থাপনৰ পিছৰে পৰা ই দেশৰ বিভিন্ন উচ্চ শিক্ষা প্ৰতিষ্ঠানৰ শৈক্ষিক দিশৰ মূল্যাংকন আৰু প্ৰত্যায়ন কৰি আহিছে। 

## গ্ৰেডিং
ৰাষ্ট্ৰীয় মূল্যাংকন আৰু প্ৰত্যায়ন পৰিষদে প্ৰতিষ্ঠান সমূহৰ শৈক্ষিক দিশ পৰ্যালোচনা কৰি আঠটা শ্ৰেণীত গ্ৰেড প্ৰদান কৰে:

## প্ৰত্যায়ন
২০১৮ চনৰ ২ নৱেম্বৰ অনুসৰি ৰাষ্ট্ৰীয় মূল্যাংকন আৰু প্ৰত্যায়ন পৰিষদে ৫৬৮খন বিশ্ববিদ্যালয় আৰু ১১,৮১৬খন মহাবিদ্যালয় প্ৰত্যাপিত কৰিছে। ইয়াৰে ভিতৰত ১,৮৫৬খন প্ৰতিষ্ঠানে প্ৰতিষ্ঠিত "A" গ্ৰেড লাভ কৰিছে। ইয়াৰে ২০৬খন বিশ্ববিদ্যালয় আৰু ১৬৫০খন মহাবিদ্যালয়।
## তথ্য উৎস

## বাহ্যিক সংযোগ
* 

শ্ৰেণী:ভাৰতৰ চৰকাৰী সংস্থা
প্ৰদ্যুম্ন

**প্ৰদ্যুম্ন** (, ) অনিৰুদ্ধৰ পিতৃ আৰু ভগৱান শ্ৰীকৃষ্ণৰ পুত্ৰ আছিল। তেওঁ পূৰ্বজন্মতে কামদেৱ আছিল। প্ৰাচীন আখ্যানৰ মতে কামদেৱে শিৱৰ তপস্যা ভংগ কৰাৰ কাৰণে ভগৱান শিৱৰ কোপত কামদেৱ ভস্মীভূত হৈছিল আৰু ৰতি দেৱীৰ কাতৰ প্ৰাৰ্থনাৰ ফলত পুনৰ ৰূপ পাইছিল। উল্লেখ আছে যে কামদেৱে পুনৰ ৰূপ পোৱাৰ কাৰণে প্ৰাগজ্যোতিষপুৰৰ নাম কামৰূপলৈ পৰিৱৰ্তন হয়।

## জন্ম, শৈশৱ আৰু যৌৱন
left|thumb|প্ৰদ্যুম্নই সম্বৰাক হত্যা কৰাৰ দৃশ্য
প্ৰদ্যুম্ন ভগবান শ্ৰীকৃষ্ণৰ পুত্ৰ তথা আদিনাৰায়ণৰ ৬১ তম নাতি আছিল। তেওঁৰ মাতৃ আছিল ৰুক্মিণী, তেওঁক ভগবান শ্ৰীকৃষ্ণই পিতা ভীষ্মক আৰু ভাই ৰুক্মিৰ পৰা পাইছিল। প্ৰদ্যুম্নৰ জন্ম দ্বাৰকাত হৈছিল। তেওঁ আছিল দেৱ কামদেৱৰ অৱতাৰ। সত্য যুগত শিৱৰ ধ্যানৰ প্ৰতিবন্ধক হৈ কামদেৱ শিৱৰ দ্বাৰা ভস্মীভূত হয়। শিৱ কামদেৱৰ স্ত্ৰী ৰতিক আশীৰ্বাদ কৰিছিল তথা প্ৰতিশ্ৰুতি দিছিল যে তেওঁ পৰৱৰ্তী জন্মত কমদেৱ কৃষ্ণৰ এটি অংশ হ’ব আৰু ৰতি ৰুক্মিৰ কন্যা হ’ব আৰু তেওঁ (কামদেৱ) তেওঁক বিয়া কৰাব। প্ৰদ্যুম্ন জন্মৰ ১০ দিনৰ পিছতে সম্বৰা অসুৰৰ দ্বাৰা অপহৃত হয়। তাৰপিছত তেওঁক সমুদ্ৰলৈ দলিয়াই দিয়ে আৰু এটি মাছ তেওঁক খাই পেলায়, কিন্তু সেই মাছটো ধৰা পৰে আৰু সম্বৰাৰ ঘৰলৈ লৈ যোৱা হয়। মাছটো কটাৰ পিছত ভিতৰত এটা শিশু পোৱা যায় আৰু সেই শিশুটিক সম্বৰাৰ ঘৰৰ এগৰাকী মহিলাক পালন কৰিবলৈ দিয়া হয়। নাৰদে সেই সন্তানৰ প্ৰকৃত পৰিচয় সম্পৰ্কে অবহিত কৰে। প্ৰদ্যুম্ন ডাঙৰহৈ সম্বৰা অসুৰৰ সৈতে যুদ্ধ কৰে আৰু বৈষ্ণৱস্ত্ৰ ব্যৱহাৰ কৰি সম্বৰা অসুৰক হত্যা কৰে। পিছত প্ৰদ্যুম্ন তেওঁৰ পিতা শ্ৰীকৃষ্ণৰ এক নিত্যসঙ্গী হৈ উঠে আৰু দ্বাৰকাৰ লোকে তেওঁক পছন্দ কৰিবলৈ লয়। প্ৰদ্যুম্ন আছিল এগৰাকী শক্তিশালী মহাৰাথী যোদ্ধা। তেওঁ অত্যন্ত বিৰল বৈষ্ণৱস্ত্ৰৰ গৰাকী আছিল যি মহাবিশ্বৰ সকলোতকৈ শক্তিশালী অস্ত্ৰ। ইয়াৰোপৰি তেওঁ চক্ৰবেহুৰ ৰহস্য জানিছিল যাক খুব কম লোকহে জানিছিল। মহাভাৰতৰ মতে, প্ৰদ্যুম্ন অভিমন্যু আৰু উপপাণ্ডৱক যুদ্ধৰ প্ৰশিক্ষণ দিছিল। কিন্তু মামা বলৰাম আৰু অন্যান্য যাদবসকলৰ সৈতে তীৰ্থযাত্ৰালৈ যোৱাৰ কাৰণে প্ৰদ্যুম্ন কুৰুক্ষেত্ৰ যুদ্ধত অংশগ্ৰহণ নকৰিলে।

thumb|বলৰাম, যুধিষ্ঠিৰ, আক্ৰুৰ আৰু প্ৰদ্যুম্ন
তেওঁ অশ্বমেয় যজ্ঞৰ সক্ৰিয় অংশগ্ৰহণকাৰী আছিল যি পৰৱৰ্তীকালত যুধিষ্ঠিৰ দ্বাৰা পৰিচালিত হৈছিল। ৰতিৰ লগতে ভগবান শিৱৰ অনুগ্ৰহ অনুসৰি, তেওঁ তাৰ অৱতাৰ, বিদৰ্ভৰ ৰাজকন্যা তথা তেওঁৰ মামাৰ কন্যা ৰুক্মীৰ কন্যাক তেওঁ বিবাহ কৰিছিল। কথিত আছে যে, তেওঁ বীৰত্ব, সুদৰ্শন আৰু মনোমুগ্ধকৰ পৰিচয় পাইছিল আৰু তেওঁক ৰুক্মাৱতীৰ স্বয়ংবৰত বিয়া কৰোৱাৰ বাবে জোৰ কৰিছিল। তেওঁক বিষ্ণু, অনিৰুদ্ধৰ এটি অৱতাৰ হিচাবে বিবেচনা কৰিছিল। পৰৱৰ্তীত দ্বাৰকাত এটি নিশা কটাকটি হোৱাত প্ৰদ্যুম্নক হত্যা কৰা হয় লগতে বেছিভাগ যাদব যোদ্ধাৰে মৃত্যু হয়।

## বংশধৰ
অনিৰুদ্ধ আছিল প্ৰদ্যুম্ন আৰু ৰুক্মৱতীৰ সন্তান। যিয়ে বাণাসুৰৰ (মহাবলীৰ পুত্ৰ) জীয়েক ঊষাক বিয়া কৰাইছিল। বাণাসুৰ আছিল শোণিতপুৰৰ (বৰ্তমানৰ তেজপুৰ) ৰজা। অনিৰুদ্ধৰ ককাক আছিল ভগৱান শ্ৰীকৃষ্ণ আৰু আইতাক দেৱী ৰুক্মিণী। অনিৰুদ্ধৰ সন্তান আছিল বজ্ৰ (বা বজ্ৰনাভ)। কথিত আছে যে প্ৰদ্যুম্ন আৰু অৰ্জুনৰ পাৰদৰ্শিতা প্ৰায় সমকক্ষ আছিল।

## তথ্য সংগ্ৰহ

## বাহ্যিক সংযোজন

* 

শ্ৰেণী:মহাভাৰতৰ চৰিত্ৰ
টোকোৰা চৰাই

**টোকোৰা চৰাই** (Weaver Bird) অসমকে আদি কৰি ভাৰতবৰ্ষৰ প্ৰায় সকলো ঠাইতে পোৱা যায়। বিশ্বত টোকোৰাৰ মুঠতে সত্তৰটামান প্ৰজাতি আছে। এই প্ৰজাতিবিলাক এচিয়া আৰু আফ্ৰিকাৰ বিভিন্ন ঠাইত পোৱা যায়। টোকোৰাই জাক পাতি বাস কৰে। তামোল, নাৰিকল, তাল, খেজুৰ আদি গছেই সিহঁতৰ প্ৰধান বাসস্থান। আন চৰায়ে সাধাৰণতে গোপন ঠাইত বাহ সাজে। টোকোৰা চৰাই ইয়াৰ ব্যতিক্ৰম। মানুহৰ চলাচল য'ত থাকে, সিহঁতে তাতেই বাহ সাজে সকলোৱে দেখাকৈ। কোনো চৰায়ে টোকোৰা চৰাইৰ দৰে নিখুঁত বাহ সাজিব নোৱাৰে। 
এওঁলোক "তাঁতী চৰাই"  নামেও পৰিচিত। এই চৰাইবিধৰ বাহৰ গঠন বেছ জটিল আৰু আকৃতি খুবেই সুন্দৰ। কেইবা প্ৰজাতিৰ টোকোৰা চৰাই একাধিক কক্ষবিশিষ্ট বাহ তৈৰি কৰিবলৈ পায়। এইবিধ মূলত বীজভোজী চৰাই, সেয়ে ইহঁতৰ ঠোঁটৰ আকৃতি বীজ ভক্ষণৰ উপযোগী; জোঙাকাৰ আৰু গুৰিত শকত। অধিকাংশ টোকোৰা প্ৰজাতিৰ আবাস সাব-সাহাৰান আফ্ৰিকাত, অৱশ্যে কেইটামান প্ৰজাতি এচিয়াত স্থায়ী। কেইটামান প্ৰজাতিক বিভিন্ন দেশত অবমুক্ত কৰা হৈছে। টোকোৰা চৰাইটো দীঘলে ছয় ইঞ্চিমান। মতা-মাইকী প্ৰায় দেখাত একে | ইহঁত বেছ দলবদ্ধ প্ৰাণী আৰু কলোনি কৰি জীবন যাপন কৰাত অভ্যস্ত। বেছিভাগ টোকোৰা প্ৰজাতিৰ পুৰুষ সদস্য খুব উজ্জ্বল ৰঙৰ হয়। কিছু প্ৰজাতি প্ৰজনন কালত বৰ্ণৰ ভিন্নতা প্ৰদৰ্শন কৰে। বাংলাদেশত তিনি ধৰণৰ টোকোৰা চৰাই দেখা যায়: দেশী টোকোৰা (Ploceus philippinus), দাগি টোকোৰা (Ploceus manyar) ও বাংলা টোকোৰা (Ploceus benghalensis)। 

## বাসস্থান

টোকোৰা চৰাইৰ বাহ ওলোটাই থোৱা কলহৰ নিচিনা দেখিবলৈ। বাহ বানোৱাৰ বাবে টোকোৰা চৰাই খুব পৰিশ্ৰম কৰে। ঠোঁটেৰে ঘাঁহ বনৰ আস্তৰণ গুচাই খুব যত্নৰে পেটেৰে ঘঁহি (পালিচ কৰি) গোল অবয়ব মসৃণ কৰে। আৰম্ভণিত দুটি নিম্নমুখী ফুটা থাকে। পিছত এটা ফালে বন্ধ কৰি দিয়ে কণী ৰখাৰ স্থানৰ বাবে। আনফালেদি দীঘল এটা প্ৰবেশ আৰু প্ৰস্থান পথ সাজে। কথিত আছে নিশা বাহত আলোৰ বাবে টোকোৰা চৰাই জোনাকী পৰুৱা ধৰি আনি বাহত গুজি ৰাখে। একোটা টোকোৰা চৰাইৰ বাহ ওজনত ২০০-২৫০ গ্ৰাম হয়।

বাংলাদেশত বাংলা ও দাগি টোকোৰা চৰাইৰ প্ৰজাতি বিলুপ্তিৰ পথত, অৱশ্যে দেশী টোকোৰা চৰাই এতিয়াও দেশৰ প্ৰায় সকলো গাঁৱত তাল, তামোল, নাৰিকল, খেজুৰ, ৰেইনট্ৰি গাছত দল বান্ধি বাহ বনায়। ইহঁত সাধাৰণত মানুহৰ ওচৰাউচৰি বসবাস কৰে। বহু অসচেতন মানুহ ইহঁতৰ বাহ ভাঙি পেলায় আৰু এই কাৰণতেই ইহঁতৰ সংখ্যা ৰহস্যজনকভাৱে কমি গৈছে।

## টোকোৰা চৰাইৰ বাহ নিৰ্মাণ

বাহ সজাত মতা-মাইকী চৰাইহাল মিস্ত্ৰি-যোগালিৰ দৰে। মতাটোৱে পাতৰ চোঁচ, ঘাঁহ-বন আনি বাহটোতে গোজ মাৰি থৈ যায় আৰু মাইকীজনীয়ে এডাল-এডালকৈ নি বাহটো গুঠে। টোকোৰা চৰায়ে একে ঠাইতে বা একেডাল গছতে ওচৰা-উচৰিকৈ বাহ সাজে। বাহটোৱে প্ৰতি একোজনী মাইকী টোকোৰা চৰাই। দুই-এটা মতা টোকোৰা বাহ বনোৱাত ইমানেই পাকৈত যে সিহঁতে দুই-তিনিটা বাহ কম সময়তে তৈয়াৰ কৰি ল'ব পাৰে। এনে কৰ্মী মতা টোকোৰাৰ দুই-তিনিজনী পৰ্যন্ত ঘৈণীয়েক থাকিব পাৰে। এপ্ৰিলৰ পৰা নৱেম্বৰ পৰ্যন্ত টোকোৰাই কণী পাৰে। অৱশ্যে বাৰিষাৰ সময়ছোৱাতে সিহঁতে বেছিকৈ কণী পাৰে। কণীৰ সংখ্যা দুটাৰ পৰা চাৰিটা। কণীৰ আকৃতি দীঘলীয়া, এফালে সামান্য সৰু। টোকোৰা চৰাইৰ কণীৰ ৰং বগা।

## চিত্ৰ বিঠিকা

File:Weaver nests, in village Behlolpur, Punjab ,India.JPG|তাল গছত টোকোৰা চৰাইৰ বাহ
File:Group of nest of Baya Weaver on the water-edge.jpg|ওলমি থকা বাহ
File:Baya weaver at nest I IMG 5101.jpg|অৰ্ধনিৰ্মিত বাহৰ সৈতে মতা টোকোৰা চৰাই
File:Nests in Palmyra Palm tree.jpg|টোকোৰা চৰাইৰ বাহ
File:Baya Weaver I IMG 8234.jpg|পোৱালিক খুৱাই থকা অৱস্থাত মাইকী টোকোৰা চৰাই

## তথ্য সংগ্ৰহ

শ্ৰেণী:চৰাই
শ্ৰেণী:অসমৰ চৰাই
সৰ্ব ভাৰতীয় প্ৰযুক্তি শিক্ষা পৰিষদ

**সৰ্ব ভাৰতীয় প্ৰযুক্তি শিক্ষা পৰিষদ** ভাৰত চৰকাৰৰ মানৱ সম্পদ উন্নয়ন মন্ত্ৰণালয়ৰ উচ্চশিক্ষা বিভাগৰ অধীনত আৰু বিশ্ববিদ্যালয় অনুদান আয়োগৰ অন্তৰ্ভুক্ত ৰাষ্ট্ৰীয় পৰ্যায়ৰ প্ৰযুক্তি শিক্ষাৰ পৰিষদ। ১৯৪৫ চনৰ নৱেম্বৰ মাহত এই পৰিষদ চৰকাৰৰ উপদেষ্টা পৰিষদ হিচাপে গঠন কৰা হৈছিল। ১৯৮৭ চনত সংসদৰ বিধেয়কৰ দ্বাৰা ই ভাৰতৰ প্ৰযুক্তি আৰু ব্যৱস্থাপনা শিক্ষাৰ আঁচনি প্ৰস্তুতকৰণ আৰু ৰূপায়ণৰ জৰিয়তে সুসংবৰ্ধিত উন্নয়নৰ আইনী ক্ষমতা লাভ কৰে। পৰিষদে ভাৰতীয় প্ৰতিষ্ঠান সমূহৰ বিশেষ স্নাতক আৰু স্নাতকোত্তৰ পাঠ্যক্ৰমক স্বীকৃতি প্ৰদান কৰে। 

সৰ্ব ভাৰতীয় প্ৰযুক্তি শিক্ষা পৰিষদৰ অন্তৰ্গত ১০টা শিক্ষাবৰ্ড আছে। সেই কেইটা হ'ল: অভিযান্ত্ৰিক আৰু প্ৰযুক্তিবিদ্যাৰ স্নাতক অধ্যয়ন, অভিযান্ত্ৰিক আৰু প্ৰযুক্তিবিদ্যাৰ স্নাতকোত্তৰ আৰু গৱেষণা, ব্যৱস্থাপনা অধ্যয়ন, বৃত্তিমূলক শিক্ষা, প্ৰযুক্তি শিক্ষা, ভেষজ বিজ্ঞান শিক্ষা, স্থাপত্যবিদ্যা, হোটেল ব্যৱস্থাপনা আৰু কেটাৰিং প্ৰযুক্তি, তথ্য প্ৰযুক্তি আৰু নগৰ পৰিকল্পনা। ইয়াৰ মুখ্য কাৰ্যালয় নতুন দিল্লীৰ নেলছন মেণ্ডেলা ৰোডৰ বসন্ত কুঞ্জত অৱস্থিত। ইয়াৰ আন আঞ্চলিক কাৰ্যালয় সমূহ তিৰুঅনন্তপুৰম, কলকাতা, চেন্নাই, কানপুৰ, মুম্বাই, ভাদডৰা, চণ্ডীগড়, গুৱাহাটী, ভূপাল, বেংগালুৰু, হায়দৰাবাদ আৰু গুৰুগ্ৰামত অৱস্থিত।

সৰ্ব ভাৰতীয় প্ৰযুক্তি শিক্ষা পৰিষদৰ বৰ্তমান অধ্যক্ষ অনিল সহস্ৰবুদ্ধি। 
## তথ্য উৎস

## বাহ্যিক সংযোগ
* 

শ্ৰেণী:ভাৰতৰ চৰকাৰী সংস্থা
চুঙা পিঠা

**চুঙা পিঠা** কেঁচা পিঠাগুড়ি আৰু গুড় মিহলাই কোমল বাঁহৰ চুঙাত পুৰি ভজা এবিধ পিঠা। দক্ষিণ এছিয়াৰ অসম আৰু বাংলাদেশৰ ছিলেট অঞ্চল এই পিঠাৰ উৎপত্তিস্থল। চুঙা পিঠা কৰিবলৈ জাতি বা মকাল বাঁহ এফালে গাঁঠি ৰাখি কটা হয়। পিঠাগুড়ি গুড় মিহলোৱা পানীৰে সানি বাঁহৰ চুঙাটোত ভৰাই মুখখনত কলপাত বা পৰিষ্কাৰ ধান খেৰেৰে মুখখন টানকৈ বন্ধ কৰি জুইত পোৰা হয়। সোপাটো ওলাই আহিলেই পিঠা সিজিছে বুলি জনা যায়। চুঙাত পিঠা তৈয়াৰ কৰা বাবে ই দেখাত চুঙাৰ দৰেই হয়, সেয়ে ইয়াক চুঙা পিঠা বোলা হয়।

চুঙা পিঠা অসমীয়া সমাজৰ মাঘ বিহুৰ জলপানৰ অবিচ্ছেদ্য অংগ।

## প্ৰয়োজনীয় সামগ্ৰী
* বাঁহৰ চুঙা
* বৰা চাউল
* গাখীৰ
* গুড় বা চেনি
* পিঠাগুড়ি
* নাৰিকল

## প্ৰস্তুতকৰণ
প্ৰথমে বৰা চাউলৰ গুড়িখিনি কিছুসময় পানীত তিয়াই ৰখা হয়। ইয়াৰ লগে লগে গাঁঠি থকা কেইটামান বাঁহ কাটি ভালকৈ ধুই চুঙা বনাই লোৱা হয়। তাৰপিছত চাউলৰ গুড়িখিনি গুৰ মিশ্ৰিত পানী বা গাখীৰৰ সৈতে মিহলি কৰি লোৱা হয়। ইয়াৰ লগতে প্ৰয়োজন অনুসৰি নাৰিকলৰ গুৰি মিহলি কৰা হয়। এতিয়া চাউলৰ গুড়িখিনি চুঙাকেইটাৰ আধালৈকে পূৰ কৰি চুঙাকেইটাৰ মুখখন কলপাতেৰে ভালকৈ বান্ধি দিয়া হয় যাতে চাউল আৰু গুৰৰ মিশ্ৰণখিনি নাযায়। চুঙা পিঠা বনাবলৈ প্ৰায় এঘণ্টা সময় লাগে আৰু কম জুইৰ প্ৰয়োজন হয়। প্ৰথমে চাউলভৰ্তি চুঙাকেইটাৰ তলৰ ভাগটো পুৰিব লাগে। তাৰপিছত তলৰ ভাগটো পুৰা হ’লে চুঙাকেইটা ওলোটা কৰি ওপৰৰ ভাগটো তলত কৰি দিব লাগে। বাহিৰৰ ফালে বাঁহৰ ৰং ক’লা হ'লে চুঙাকেইটা জুইৰ পৰা আতঁৰাই আনিব লাগে। এতিয়া কিছুসময় চুঙাকেইটা তেনেকৈয়ে থৈ দিয়াৰ পাছত দাৰ সহায়েৰে অতি সাৱধানতাৰে চুঙাকেইটা ফালি পিঠাখিনি উলিয়াব লাগে। এই পিঠাখিনি গুৰ আৰু দৈৰ সৈতে পৰিবেশন কৰা হয়। 

ঠাই ভেদে চুঙা পিঠা প্ৰস্তুতকৰণৰ প্ৰক্ৰিয়া বেলেগ আৰু সামগ্ৰীৰো তাৰতম্য দেখা যায়। 
## তথ্য উৎস

শ্ৰেণী:অসমৰ খাদ্য
শ্ৰেণী:বিহু
বলিউড হাংগামা

**বলিউড হাংগামা** (পূৰ্বে পৰিচিত **ইণ্ডিয়া এফএম** বা **ইণ্ডিয়া এফএম ডট্ কম**) এখন বলিউড বিনোদন ৱেবচাইট, হাংগামা ডিজিটেল মিডিয়া এণ্টাৰটেইনমেণ্টৰ মালিকানাধীন, যিটো ২০০০ চনত ৱেবচাইটটো অধিগ্ৰহণ কৰিছিল।

ৱেবচাইটটো ভাৰতীয় চলচ্চিত্ৰ শিল্প, বিশেষত বলিউড, ফিল্ম ৰিভিউ আৰু বক্স অফিচৰ ৰিপোৰ্ট সম্পৰ্কিত সংবাদ সৰবৰাহ কৰে। ১৯৯৮ চনৰ ১৫ জুনত আৰম্ভ হোৱা ৱেবচাইটটোৰ মূল নাম আছিল "ইণ্ডিয়াএফএম ডটকম"। ইয়াৰ নামটো পৰিবৰ্তন কৰি ২০০৮ চনত "বলিউড হাংগামা" কৰা হয়। বলিউড হাংগামা চিচি-বিৱাই-৩.০ (CC-BY-3.0 license) লাইচেঞ্চৰ অধিনত তেওঁলকৰ ছবি প্ৰকাশ কৰিছে।

২০২০ চনৰ এপ্ৰিল লৈকে ভাৰতত ইয়াৰ এলেক্সা ৰেঙ্কিং ৮৭৯।

## তথ্য উৎস

## বহিঃ সংযোগ
* 

শ্ৰেণী:ৱেবছাইট
পঁইতা ভাত

**পঁইতা ভাত** হৈছে সিজোৱা ভাত ওৰে ৰাতি পানীত তিয়াই ৰাখি, পিছদিনা খাবৰ বাবে ব্যৱহাৰ কৰা এক বিশেষ খাদ্য। পানীত তিয়াই ৰখা বাবে ই সামান্য টেঙা হৈ পৰে। বিশেষকৈ গৰমৰ দিনত অসমীয়া ৰাইজৰ প্ৰিয় খাদ্য। অসমৰ বাদেও আন আন চাউল প্ৰধান খাদ্যাভ্যাসত এনে খাদ্যৰ উপস্থিতি দেখা যায়। খাদ্যৰ বিভিন্ন ভাগ সমূহ যেনে- সাত্বিক, ৰাজসিক আৰু তাম্ৰসিকৰ ভিতৰত পঁইতা ভাত তাম্ৰসিক খাদ্যৰ অন্তৰ্ভুক্ত।
মোগলৰ শাসনকালত সামাজিক-সাংস্কৃতিক প্ৰতিষ্ঠানৰ সদস্যসকলে আয়োজন কৰা মুকলি অনুষ্ঠানৰ অভ্যাগত দৰ্শক শ্ৰোতাবৃন্দক ঐতিহ্যবাহী পইতাভাত খুৱাইছিল(বা ভোজন কৰিছিল)। পঁইতা ভাতৰ পানী খিনিক পোতনি বুলি কোৱা হয়।

## অন্যান্য নাম

পঁইতা ভাতক নামনি অসমত ‘পন্তা’ ভাত আৰু উজনিত ‘পঁইতা’ ভাত বুলি কয়। ইংৰাজীত ইয়াক সাধাৰণতে কোজি ৰাইচ বুলি কোৱা হয়। এইবিধ ভাতক পশ্চিম বংগত ‘পান্তা’ ভাত, তামিলনাডুত পৰইয় চৰু, কেৰেলাত পৰম কঞ্জি, ছত্তীছগড়ত পখাল ভাত আৰু উৰিষ্যাত পখাল (পখালঅ) বুলি কয়। এচিয়াৰ বহুকেইখন দেশত ইয়াক ‘চুইট ডেজাৰ্ট’ হিচাপেও ব্যৱহাৰ কৰা হয়। দাক্ষিণাত্যৰ ৰাজ্যসমূহত টেঙা ভাতৰ লগত দৈ আৰু চেনি মিহলাই একপ্ৰকাৰৰ খাদ্য দ্ৰব্য প্ৰস্তুত কৰা হয় আৰু এইবিধ খাদ্য তেওঁলোকৰ মাজত যথেষ্ট জনপ্ৰিয়। চীনত দেশত ইয়াক ‘জিউ নিয়াং’ নামেৰে জনা যায়।

## প্ৰস্তুত প্ৰণালী
উখুৱা চাউল বা আন সাধাৰণ চাউলৰ ভাতক প্ৰায় ১২ ঘণ্টালৈ পানীত তিয়াই ৰাখি অৰ্থাৎ ফাৰ্মেণ্টেড কৰি ৰাখি থৈ এই ভাত প্ৰস্তুত কৰা হয়।জুতিৰ বাবে ইয়াৰ লগত নিমখ, সৰিয়হ তেল আদি মিহলাই, আলু পিটিকা, বেহুৱা, দাইল বটা, জলকীয়া ইত্যাদিৰ সৈতে খোৱা হয়। পঁইতা ভাত বনাওতে চাফ চিকুণতাৰ প্ৰতি অধিক লক্ষ্য কৰিব লাগে। ভাত পঁইতা কৰিবলৈ ১২ ঘণ্টাতকৈ অধিক সময় পানীত তিয়াই থব নালাগে, অধিক সময় পানীত তিয়াই ৰখা ভাত অপকাৰী হৈ পৰে।

## উপকাৰিতা

অসম কেন্দ্ৰীয় বিশ্ববিদ্যালয়ে পইতা ভাতৰ ওপৰত চলোৱা পৰীক্ষাত পোৱা তথ্য মতে-
#ভাতক পানীত তিয়াই থ’লে তাত বহুতো উপকাৰী বেক্টেৰিয়া সংশ্লেষিত হয়। তদুপৰি লেক্টিক এচিডআৰু ভিটামিন-‘বি’ উৎপন্ন হয়।
# পঁইতা ভাতত থকা লেক্টিক এচিড আৰু আন উপকাৰী বেক্টেৰিয়াবোৰে কোষ্ঠকাঠিন্য দূৰ কৰাৰ উপৰিও আন উপকাৰী বেক্টেৰিয়াবোৰ পেটৰ আন ৰোগ দূৰ কৰাতো সহায়ক হয়।
#পঁইতা ভাত ছাল গঠনৰ প্ৰাথমিক প্ৰোটিন কোলাজন তৈয়াৰ কৰাত সহায়ক। কোলাজনে ছালৰ সংকোচন, সম্প্ৰসাৰণ প্ৰক্ৰিয়াত সহায় কৰে। পঁইতা ভাতে ভিটামিন-‘ই’ সংশ্লেষণেৰে ছালৰ মৃত কোষিকাবোৰ পুনৰ গঠনত সহায় কৰে।
#ৰঙা চাউলৰ বা উখুৱা চাউলৰ পঁইতা ভাতত অধিক পৰিমাণৰ পটাচিয়াম থাকে। পটাচিয়াম অধিক মাত্ৰাত থকা খাদ্যৰ দ্বাৰা মানুহৰ ৰক্তচাপ নিয়ন্ত্ৰিত হৈ থাকে।
#পঁইতা ভাতৰ উপকাৰী বেক্টেৰিয়াবোৰে প্ৰোবায়োটিকৰ কাম কৰে আৰু আন খাদ্য অৱশোষণত সহায় কৰে। ই সহজে হজম হোৱা খাদ্য বাবে লিভাৰক সকাহ দিয়ে। দৈনন্দিত বিভিন্ন খাদ্যশৈলীৰ দ্বাৰা নিঃসৰণ হোৱা অক্সিডেণ্টবোৰক নিষ্কাশন কৰাত সহায় কৰে।

## তথ্যসূত্ৰ

শ্ৰেণী:অসমৰ খাদ্য
বাঁহী (দ্ব্যৰ্থতা দূৰীকৰণ পৃষ্ঠা)

**বাঁহী** নামে তলৰ প্ৰৱন্ধসমূহ বুজাব পাৰে:

* বাঁহী, ফুঁ দি বজোৱা এক বাদ্যযন্ত্ৰ।
* বাঁহী (আলোচনী),  ১৯০৯ লক্ষ্মীনাথ বেজবৰুৱাৰ সম্পাদনাত প্ৰকাশিত এখন অসমীয়া মাহেকীয়া আলোচনী।  

শ্ৰেণী : দ্ব্যৰ্থতা দূৰীকৰণ পৃষ্ঠা
বিষ্ণু পুৰাণ (ধাৰাবাহিক)

**বিষ্ণু পুৰাণ** () হ’ল বি. আৰ. চোপ্ৰাই প্ৰযোজনা কৰা শ্ৰীবিষ্ণুৰ ওপৰত নিৰ্মিত এখন ভাৰতীয় পৌৰাণিক কথাৰ ধাৰাবাহিক। ইয়াক বিষ্ণু পুৰাণৰ আধাৰত নিৰ্মাণ কৰা হৈছিল। ধাৰাবাহিকখন পৌৰাণিক কাহিনী আৰু ধৰ্ম শাস্ত্ৰৰ কথাৰে সমাহাৰ। বিষ্ণুৰ ১০টা অৱতাৰৰ লগতে অন্য কাহিনী যেনে- ধ্ৰুৱ আদিৰ কথাও ইয়াত সামৰি লোৱা হৈছে। ধাৰাবাহিকখন প্ৰথমে ২০০০ চনৰ ২৩ জানুৱাৰী তাৰিখৰ পৰা প্ৰতি দেওবাৰে পুৱা জি টিভি চেনেলৰ যোগেদি সম্প্ৰচাৰ কৰা হৈছিল। পাছলৈ ১২৬টা খণ্ডক একত্ৰিত কৰি ডিভিডি (ডিস্ক) ৰূপত প্ৰকাশ কৰে।

ইয়াত নিতীশ ভৰদ্বাজে বিষ্ণু আৰু বৈদেহীয়ে দেৱী লক্ষ্মীৰ মুখ্য চৰিত্ৰত অভিনয় কৰে। ইয়াৰ আগতে নিতীশ ভৰদ্বাজে চোপ্ৰাৰ টেলিভিচন ৰূপান্তৰিত মহাকাব্য মহাভাৰতত শ্ৰীবিষ্ণুৰ অষ্টম অৱতাৰ শ্ৰীকৃষ্ণৰ ভূমিকাও পালন কৰিছিল। ধাৰাবাহিকখনৰ সংগীত পৰিচালক হ’ল ৰাজ কমল। যিয়ে মহাভাৰততো কাম কৰিছিল। 

মহামাৰী ক’ৰণা ভাইৰাছৰ (Covid-19) পৰিপ্ৰেক্ষিতত তলাবন্ধা (Lockdown) হোৱাৰ সময়ছোৱাত 'ডিডি ভাৰতী' চেনেলত ১৪ মাৰ্চ, ২০২০ -ৰ পৰা প্ৰতিদিনে সন্ধিয়া ৭ বজাৰ পৰা এই বিষ্ণু পুৰাণ ধাৰাবাহিকখন দেখুওৱা হৈছিল।

## খণ্ডসমূহ
## অভিনয়ত

## তথ্য সংগ্ৰহ

শ্ৰেণী:হিন্দী ভাষাৰ দূৰদৰ্শন ধাৰাবাহিক
ভোলানাথ মহাবিদ্যালয়

**ভোলানাথ মহাবিদ্যালয়** বা **বি. এন. কলেজ** () ভাৰতৰ পশ্চিম অসমৰ ধুবুৰীত অৱস্থিত উচ্চতৰ শিক্ষাৰ প্ৰাচীনতম প্ৰতিষ্ঠানসমূহৰ মাজত এখন। মহাবিদ্যালয়খন ১৯৪৬ চনত মূলত ৺ভোলানাথ চৌধুৰীৰ লক্ষীপুৰ এষ্টেট জমিদাৰ পৰিয়ালৰ অনুদানৰ মাধ্যমত প্ৰতিষ্ঠিত হৈছিল। সেই অনুসৰি মহাবিদ্যালয়খন নামকৰণ কৰা হৈছিল 'ভোলানাথ মহাবিদ্যালয়'। মহাবিদ্যালয়খন গুৱাহাটী বিশ্ববিদ্যালয়ৰ লগত যুক্ত।

## ইতিহাস
১৯৪৪ চনৰ ২৬ আগষ্টত গোৱালপাৰা জিলাৰ তৎকালীন জিলা প্ৰশাসক জহিৰুল হক এচকাৰৰ সভাপতিত্বত ধুবুৰী গভঃ হাই স্কুল প্ৰাঙ্গণত এখন জনসভাত ধুবুৰীত কলা তথা বিজ্ঞান বিভাগৰ এখন মহাবিদ্যালয়ৰ কল্পনা কৰা হয়। সভাখনত ৰাই বাহাদুৰ বি.এম. দত্ত, ৰাই বাহাদুৰ এ.কে. ঘোষ, ফজৰ উদ্দিন আহমেদ, খান বাহাদুৰ আব্দুল মজিদ জিৱাচ সমেচ, আৰ.কে. ভোস আৰু মৌলবি জাহানউদ্দিন আহমেদৰ নিচিনা স্থানীয় ব্যক্তিবৰ্গ উপস্থিত আছিল আৰু শেষ লৈকে ১৬ আগষ্ট ভোলানাথ মহাবিদ্যালয়ৰ জন্মৰ লগে লগে এই আন্দোলনৰ সমাপ্তি ঘটে ১৯৪৬ চনত কলকাতা বিশ্ববিদ্যালয়ৰ নিৰ্ধাৰিত পাঠ্যক্ৰমৰ অধীনত। মহাবিদ্যালয়ৰ প্ৰথম অধ্যক্ষ আছিল ড॰ ফনী ভূষণ ৰায়, পিএইচডি।
right|thumb|200x200px|ভোলানাথ মহাবিদ্যালয়ৰ বিজ্ঞান ভৱন আৰু পুখুৰী

## চৌহদ
right|thumb|200x200px|ভোলানাথ মহাবিদ্যালয়ৰ গ্ৰন্থাগাৰ তথা কলা ভৱন
মহাবিদ্যালয়খন নগৰৰ  ভূমিৰ বিস্তৃত চৌহদত অৱস্থিত আৰু ইয়াত পৰ্যাপ্ত ক্ৰীড়া পৰিকাঠামো, বিস্তৃত লন, প্ৰশাসনিক ব্লক, কেন্দ্ৰীয় গ্ৰন্থাগাৰ, হোষ্টেল কমপ্লেক্স, পুখুৰী, কেণ্টিন আছে, চৌহদত সুসজ্জিত বিজ্ঞান ল্যাব আৰু কম্পিউটাৰ সুবিধাসহ এটা স্বাস্থ্য কেন্দ্ৰ আছে।

## কৃতিত্ব
alt=|left|thumb|ভোলানাথ মহাবিদ্যালয়ৰ প্ৰশাসনিক ভৱন।
১৯৪৬ চনত প্ৰতিষ্ঠাৰ পিছৰ পৰা মহাবিদ্যালয়খন কলকাতা বিশ্ববিদ্যালয় আৰু বৰ্তমান গুৱাহাটী বিশ্ববিদ্যালয়ৰ অধীনত অসম গোটেই পশ্চিমাঞ্চলত উচ্চশিক্ষাৰ শ্ৰেষ্ঠ প্ৰতিষ্ঠানৰ স্বীকৃতি অৰ্জন কৰিছে আৰু বজাই ৰাখিছে। বৰ্তমান, কলা আৰু বিজ্ঞান অনুষদৰ অধীনত ভোকেচনাল প্ৰশিক্ষণ কেন্দ্ৰ আৰু স্নাতকোত্তৰ সংবাদপত্ৰ বিদ্যালয়ৰ এখন কেন্দ্ৰৰ অধীনত ২৬টা পূৰ্ণাঙ্গ বিভাগ আছে। মহাবিদ্যালয়খনত নিয়মিত ৰাষ্ট্ৰীয় চেমিনাৰ আৰু সম্মেলনৰ আয়োজন কৰা হয়। ৰাষ্ট্ৰীয় মূল্যায়ন তথা স্বীকৃতি কাউন্সিল ন্যাক (NAAC) ২০১৬ চনত মহাবিদ্যালয়ক 'বি+' গ্ৰেড দি স্বীকৃতি দিছে।

## শিক্ষা
বৰ্তমান মহাবিদ্যালয়খনত নিম্নলিখিত বিষয় বা ক্ষেত্ৰসমূহত ডিগ্ৰী (বিএ, বিএচচি, বি’কম বা বিচিএ) আৰু প্ৰশংসাপত্ৰ (এইচএচএচএলচি) প্ৰদান কৰে: অসমীয়া, আৰবী, বঙালী, শিক্ষা, অৰ্থনীতি, ইংৰাজী, হিন্দী, ইতিহাস, দৰ্শন, ৰাষ্ট্ৰবিজ্ঞান, সংস্কৃত, উদ্ভিদ বিজ্ঞান, জৈৱ প্ৰযুক্তি, ৰসায়ন, গণিত, পদাৰ্থবিজ্ঞান, পৰিসংখ্যা, প্ৰাণীবিদ্যা, বাণিজ্য আৰু কম্পিউটাৰ এপ্লিকেচন স্নাতক।

### স্নাতকোত্তৰ
* এম. এচচি. ৰসায়নত
* এম.এ. অসমীয়াত

## তথ্যসূত্ৰ

শ্ৰেণী:অসমৰ মহাবিদ্যালয়সমূহ
নিশ্চিতকৰণ পক্ষপাতিতা

**নিশ্চিতকৰণ পক্ষপাতিতা** (en-Confirmation bias) হৈছে এনে এটা প্ৰৱণতা যাৰ তাড়নাত মানুহ এজনে সেইবোৰ তথ্যকে স্মৰণ কৰে, সন্ধান কৰে, অথবা সেইবোৰ তথ্যৰ পক্ষেই সমৰ্থন আগবঢ়ায় যিবোৰে তথ্যয়েই তেওঁৰ পূৰ্ব-আৰোপিত ব্যক্তিগত বিশ্বাস অথবা প্ৰমূল্যবোৰক শক্তি যোগাব। ই একপ্ৰকাৰৰ বোধগত বা জ্ঞানীয় পক্ষপাতিতা। যেতিয়া মানুহে কিছুমান তথ্য আংশিকভাৱে মনত পেলায় বা পক্ষপাতিত্বমূলকভাৱে তাক আহৰণ কৰে, তেতিয়া তেওঁলোকে এইধৰণৰ পক্ষপাতিতাটো প্ৰদৰ্শন কৰে। বাঞ্ছিত ফলাফল, আৱেগিকভাৱে দৃঢ় হৈ থকা বিষয়, আৰু গভীৰভাৱে মানি চলা বিশ্বাসৰ ক্ষেত্ৰত ইয়াৰ প্ৰভাৱ সৰ্বাধিক। মানুহে কেতিয়াবা দ্ব্যৰ্থক প্ৰমাণ একোটাকো নিজৰ স্থিতিৰ সমৰ্থনত আগবঢ়াব বিচাৰে। *দৃষ্টিভংগী মেৰুকৰণ* (attitude polarization:একে প্ৰমাণ ব্যৱহাৰ কৰাৰ পাছতো যেতিয়া ভিন্ন গোটৰ মাজত বিৰোধিতাটো অতি চৰম পৰ্যায়ৰ হৈ পৰে। ), *বিশ্বাস উদ্যমশীলতা* (belief perseverance:ভুল বুলি প্ৰমাণিত হোৱাৰ পাছতো বিশ্বাস একোটাৰ অস্তিত্ব থকাটো), যুক্তিবিহীন প্ৰাথম্য প্ৰভাৱ (irrational primacy effect:শ্ৰেণী এটাৰ আৰম্ভণিতে উদ্ভৱ হোৱা এটা মাত্ৰ তথ্যৰ ওপৰতে অধিক নিৰ্ভৰশীলতা) আৰু *বিভ্ৰমজনক সংগতি* (illusory correlation:দুটা বিশেষ ঘটনা আৰু পৰিস্থিতিৰ সংযোগক অশুদ্ধভাৱে কৰা উপলব্ধি) বুজাবলৈও কেতিয়াবা পক্ষপাতিত্বমূলক গৱেষণা, ব্যাখ্যা আৰু স্মৃতিৰ সহায় লোৱা হয়।

'৭০ৰ দশকৰ এক বিশেষ শ্ৰেণীৰ মনোবৈজ্ঞানিক পৰীক্ষাই কয় যে-বিদ্যমান বিশ্বাসবোৰৰ নিশ্চিতকৰণৰ প্ৰতি মানুহে পক্ষপাতিতা দেখুৱায়। পৰৱৰ্তী সময়ৰ গৱেষণাই পুনৰ-ব্যাখ্যা আগবঢ়ালে যে, এই ফলাফলসমূহে একপক্ষীয়ভাৱে নিজৰ ধাৰণাবোৰ পৰীক্ষা কৰিব বিচাৰে, য'ত এটা মাত্ৰ সম্ভাৱনাত গুৰুত্ব আৰোপ কৰি বাকীবোৰ বিকল্পক আওকান কৰা হৈছে। কিছুমান নিৰ্দিষ্ট পৰিস্থিতিত, এনে প্ৰৱণতাই মানুহৰ মীমাংসাবোৰত পক্ষপাতিতাৰ সৃষ্টি কৰিব পাৰে। প্ৰদৰ্শিত পক্ষপাতিতাৰ ব্যাখ্যা হিচাপে *বাঞ্ছাপূৰ্ণ চিন্তা* আৰু তথ্য-আহৰণত মানুহৰ সীমাৱদ্ধতাৰ কথাটো আঙুলিওৱা হয়। এটা নিৰপেক্ষ, বৈজ্ঞানিক পদ্ধতিৰ অনুসন্ধান-কাৰ্যতকৈ ভুল প্ৰমাণিত হ'লে বহন কৰিবলগীয়া হোৱা পৰিণামটোৰ প্ৰতি মানুহ অধিক চিন্তান্বিত। নিশ্চিতকৰণ পক্ষপাতিতাৰ এইটো আন এটা ব্যাখ্যা। উল্লেখযোগ্য যে, কেতিয়াবা বিজ্ঞানী আৰু বুদ্ধিমান মানুহো নিশ্চিতকৰণ পক্ষপাতিতাৰ চিকাৰ হ'ব পাৰে।

## সংজ্ঞা আৰু প্ৰসংগ
ইংৰাজ মনোবিজ্ঞানী পিটাৰ ৱাছনে পোনপ্ৰথমবাৰৰ বাবে নিশ্চিতকৰণ পক্ষপাতিতা (Confirmation bias) শীৰ্ষক পৰিভাষাটো প্ৰয়োগ কৰিছিল। ই হৈছে মানুহৰ এনে এক প্ৰৱণতা যাৰ দ্বাৰা প্ৰভাৱান্বিত হৈ তেওঁলোকে নিজৰ বিশ্বাস, ধাৰণা, মূল্যবোধৰ সমৰ্থনত থকা তথ্যবোৰকে অগ্ৰাধিকাৰ দিয়ে-যিবোৰ এবাৰ নিশ্চিত হৈ যোৱাৰ পাছত আওকান কৰাটো কষ্টসাধ্য হৈ উঠে। *নিশ্চিতকৰণ পক্ষপাতিতা* হৈছে একপ্ৰকাৰৰ বোধগত পক্ষপাতিতা, লগতে সম্পৰ্কহীন বস্তুৰ মাজৰ অশুদ্ধ সংযোগ আৰু অৰ্থ স্থাপন কৰাৰ প্ৰৱণতা-যাক "এপ'ফেনিয়া" (apophenia) হিচাপে আখ্যায়িত কৰা হয়। 

নিশ্চিতকৰণ পক্ষপাতিতাক **মোৰ ফালৰ পক্ষপাতিতা**(myside bias) বুলিও কোৱা হয়।

## টোকা

## তথ্যসূত্ৰ
শ্ৰেণী: মনোবিজ্ঞান
শ্ৰেণী: বোধগত পক্ষপাতিতা
আৱিষ্কাৰ আৰু আৱিষ্কাৰক

আৱিষ্কাৰ আৰু আৱিষ্কাৰকৰ নামসমূহ তলত উল্লেখ কৰা হ’ল:

## অ-ঔ

## ক-ঙ

## চ-ঞ

## ট-ণ

## ত-ন

## প-ম

## য-ক্ষ

## তথ্য সংগ্ৰহ

## বাহ্যিক সংযোগ
#আৱিষ্কাৰ আৰু আৱিষ্কাৰক 

শ্ৰেণী:তালিকাসমূহ
কোচ বিহাৰ ৰাজ্য

**কোচ বিহাৰ** ব্ৰিটিছ ভাৰতৰ অন্তৰ্গত এখন প্ৰিন্সলি ষ্টেট বা কৰতলীয়া ৰাজ্য আছিল। এই ৰাজ্য বেংগল প্ৰেচিডেন্সীৰ ইষ্টাৰ্ণ ষ্টেটছ এজেঞ্চিৰ বেংগল ষ্টেট এজেঞ্চিৰ অংশ আছিল। এই ৰাজ্য হিমালয়ৰ ভূটানৰ দক্ষিণত বৰ্তমান ভাৰতৰ পশ্চিম বংগ ৰাজ্যত অৱস্থিত। 

১৫৮৬ চনত কোচ ৰজা নৰনাৰায়ণৰ মৃত্যুৰ বয়সত কোচ ৰাজবংশৰ মাজত ফাঁট মেলিছিল। ইয়াৰ ফলত কমতা ৰাজ্য কোচ বিহাৰ আৰু কোচ হাজো এই দুই ভাগত বিভক্ত হয়। পূব ফালে থকা কোচ হাজোৰ দুৰ্বল শাসনতন্ত্ৰৰ সুযোগ লৈ আহোমে নিজৰ অধীনলৈ এনে। পশ্চিম ভাগৰ কোচ বিহাৰ মোগলৰ পিছত ভূটান ৰাজ্যৰ আগ্ৰাসনৰ বলি হৈছিল। ভূটানী আৰু তিব্বতীয় সকলৰ লগত কেইবাবাৰো যুদ্ধ লগাৰ পিছত উত্তৰৰ শত্ৰু সমূহক পিছলৈ ঘূৰি যাবলৈ বাধ্য হৈছিল। কিন্তু এগৰাকী ভূটানৰ কটকী কোচ বিহাৰৰ ৰাজ হাউলিত থাকি গৈছিল। কোচ বিহাৰৰ শাসক সকলে ব্ৰিটিছ সহায় বিচাৰিলে আৰু ব্ৰিটিছৰ পৰা সামৰিক সাহায্য লাভ কৰা পিছত কোচ বিহাৰৰ শত্ৰু নাশ হয়। পিছলৈ ব্ৰিটিছ ইষ্ট ইণ্ডিয়া কোম্পানীয়ে সন্ধিৰ জৰিয়তে কোচ বিহাৰৰ ৰাজ ক্ষমতা বহু পৰিমাণে লাঘৱ কৰে। ব্ৰিটিছৰ অধীনত কোচ বিহাৰে প্ৰিন্সলি ষ্টেট বা কৰতলীয়া ৰাজ্য হিচাপে পৰিগণিত হয়। ভাৰতে ব্ৰিটিছৰ পৰা স্বাধীনতা লাভ কৰাৰ পিছত ১৯৪৯ চনত কোচ বিহাৰ ৰাজ্য ভাৰতৰ পশ্চিম বংগ ৰাজ্যৰ সৈতে মিলিত হয়। এই ৰাজ্যৰ নামেৰে পশ্চিম বংগৰ কোচ বিহাৰ জিলাৰ নাম ৰখা হৈছে। 
## তথ্য উৎস

## বাহ্যিক সংযোগ

* কোচ বিহাৰৰ ৰাজ ইতিহাস
* কোচ বিহাৰৰ বিষয়ে তথ্য

শ্ৰেণী:ভাৰতৰ দেশীয় ৰাজ্য
শ্ৰেণী:তোপ চালামী দেশীয় ৰাজ্য
ক'লা ৰাজহাঁহ তত্ত্ব

**ক'লা ৰাজহাঁহ তত্ত্ব** বা **ক'লা ৰাজহাঁহজনিত ঘটনাৰ তত্ত্ব** () হৈছে এনে এটা ৰূপক, যাক আকস্মিকভাৱে উদ্ভৱ হোৱা ঘটনা এটাক বুজাবলৈ ব্যৱহাৰ কৰা হয় যিটো ঘটনা নঘটালৈকে তাৰ অস্তিত্ব নাই বুলিয়েই ভবা হয়। এই পৰিভাষাটো এটা পুৰণি উক্তিৰ লগত জড়িত, যিয়ে ক'লা ৰাজহাঁহৰ কোনো অস্তিত্ব নাই বুলি ধাৰণা কৰিছিল, কিন্তু পাছলৈ অষ্ট্ৰেলিয়াৰ অৰণ্যৰ মাজত ক'লা ৰাজহাঁহ দেখিবলৈ পোৱা গ'ল আৰু উক্তিটোক পুনৰ বিবেচনাৰ মাজলৈ অনা হ'ল।

এই তত্ত্বটোৰ জন্মদাতা হৈছে নাছিম নিকোলাছ টালেব। এই তত্ত্বটোৰ জৰিয়তে তেওঁ বুজাব খোজা কথাকেইটা হৈছে:
# উচ্চ-প্ৰফাইল, অনুমান কৰিবলৈ কঠিন, বিৰল কিছুমান পৰিঘটনাৰ অসামঞ্জস্য ভূমিকা যিবোৰ ইতিহাস, বিজ্ঞান, অৰ্থনীতি আৰু প্ৰযুক্তিবিদ্যাৰ চিৰপৰিচিত বাঞ্ছাবোৰৰ ঊৰ্দ্ধত। 
# বৈজ্ঞানিক কৌশল প্ৰয়োগ কৰি আনুষংগিক বিৰল ঘটনাক্ৰমৰ সম্ভাৱিতাৰ গণনা-অযোগ্যতা 
# মনোবৈজ্ঞানিক পক্ষপাতিতা, যিবোৰে "অনিশ্চয়তা" আৰু "ঐতিহাসিক বিষয়ত বিৰল ঘটনাবোৰ গুৰুত্বপূৰ্ণ ভূমিকা"ৰ সন্দৰ্ভত মানুহক বিভ্ৰান্ত কৰে-ব্যক্তিগত আৰু সামূহিক দুয়োটা পৰ্যায়তে।

## পৃষ্ঠভূমি
লেটিন ভাষাৰ এটা বিশেষ উক্তিৰ পৰা "ক'লা ৰাজহাঁহ" শব্দ দুটি আহৰণ কৰা হৈছে। যাৰ সবাতোকৈ পুৰণি উল্লেখটো পোৱা যায় ২য় শতিকাত-ৰোমান কবি জুভেনালে তেওঁৰ "ছেটায়াৰ ষষ্ঠ"ত কৰা চৰিত্ৰাংকনত; য'ত "ক'লা ৰাজহাঁহৰ দৰে মাটিত ঘূৰি ফুৰা বিৰল চৰাই"ৰ প্ৰসংগ উত্থাপিত হৈছিল। ("*rara avis in terris nigroque simillima cygno*" ("a rare bird in the lands and very much like a black swan").যেতিয়া এই বাক্যশাৰী লিখা হৈছিল-তেতিয়া ধৰি লোৱা হৈছিল যে, ক'লা ৰাজহাঁহৰ কোনো অস্তিত্ব নাই। এটা বিশেষ পদ্ধতি অথবা প্ৰক্ৰিয়াৰ ভঙ্গুৰতাক উপমাৰ ৰূপত প্ৰকাশ কৰিবলৈ এই বিশেষ ৰূপকটো ব্যৱহাৰ কৰা হয়। সিদ্ধান্ত এটাৰ গ্ৰহণযোগ্যতাক পুনৰ বিবেচনাৰ মাজলৈ অনা হয় যেতিয়াই তাৰ প্ৰাথমিক নীতিকেইটা অপ্ৰমাণিত হয়। এই ক্ষেত্ৰত, এটা ক'লা ৰাজহাঁহৰ নিৰীক্ষণে যিকোনো চিন্তা-প্ৰণালী বা প্ৰক্ৰিয়াটোৰ যুক্তিটো আৰু তাৰ জৰিয়তে আহৰণ কৰা যুক্তিবাদক অসত্য প্ৰমাণিত কৰে। 

## তথ্যসংগ্ৰহ
শ্ৰেণী:মনোবিজ্ঞান
দ্য ৱে'ল্থ অৱ নেশ্বন্স

**এন এনকুৱাইৰি ইণ্টু দ্য নেচাৰ এণ্ড কজেচ অৱ দ্য ৱে'ল্থ অৱ নেশ্বন্স** (), বা চমুকৈ **দ্য ৱে'ল্থ অৱ নেশ্বন্স** (), হৈছে স্কটলেণ্ডৰ অৰ্থনীতিবিদ আৰু মানৱ দাৰ্শনিক এডাম স্মিথৰ আটাইতকৈ অধিক চৰ্চিত গ্ৰন্থ। ১৭৭৬ত প্ৰকাশিত এই গ্ৰন্থ বিশ্বৰ প্ৰথম এনে গ্ৰন্থসমূহৰ অন্যতম যিয়ে কোনো ৰাষ্ট্ৰৰ সম্পদ বৃদ্ধিৰ প্ৰক্ৰিয়াৰ ব্যাখ্যা কৰে। এই গ্ৰন্থ ধ্ৰুপদী অৰ্থনীতিৰ এক মূল কৰ্ম। ঔদ্যোগিক বিপ্লৱৰ আৰম্ভণিতে প্ৰকাশিত এই গ্ৰন্থত শ্ৰমৰ বিভজন, উৎপাদনক্ষমতা আৰু মুক্ত বজাৰৰ দৰে বিভিন্ন বিষয় সন্নিৱিষ্ট।

## লিখন
দ্য ৱে'ল্থ অৱ নেশ্বন্স প্ৰকাশিত হৈছিল ১৭৭৬ চনৰ ৯ মাৰ্চত, স্কটিছ পুনৰ্জাগৰণ আৰু স্কটিছ কৃষি বিপ্লৱৰ মাজত। ই কাৰ্ল মাৰ্ক্স, ডেভিড ৰিকাৰ্ড'ৰ দৰে অনেক লেখকক প্ৰভাৱিত কৰাৰ লগতে কেইবাখনো চৰকাৰ আৰু কেইবাটাও সংগঠনক প্ৰভাৱিত কৰিবলৈও সক্ষম হ'ল। এই গ্ৰন্থই অনাগত ডেৰ শতিকাৰ বাবে অৰ্থনৈতিক বিচাৰ আৰু বিশ্লেষণত বিশেষ ভূমিক গ্ৰহণ কৰিলে॥

দ্য ৱে'ল্থ অৱ নেশ্বন্স ১৭ বছৰৰ টোকা আৰু পূৰ্বৰ কৰ্মৰ ওপৰত আধাৰিত, যি সেই সময়ৰ বিভিন্ন অৰ্থনীতিবিদৰ সৈতে বাৰ্তালাপেৰে প্ৰভাৱিত। স্মিথে গ্ৰন্থখন তৈয়াৰ কৰিবলৈ প্ৰায় ১০ বছৰ সময় ল'লে। ফল আছিল এনে এক গ্ৰন্থ যাৰ উদ্দেশ্য আছিল পুৰণিৰ ঠাইত নতুন অৰ্থনৈতিক চিন্তাৰ আধাৰত প্ৰয়োগাত্মক দিগ্‌দৰ্শন প্ৰদান কৰা। এই গ্ৰন্থই অৰ্থনীতিবিদ, ৰাজনীতি বিজ্ঞানী, গণিতজ্ঞ, জীৱবিজ্ঞান আদি অনেক বিষয়ৰ পণ্ডিতক প্ৰভাৱিত কৰিছিল। অৰ্থনীতিৰ বাবে বিশেষকৈ, এই গ্ৰন্থই চিহ্নিত কৰিছিল এনে এক দৃশ্যপট পৰিৱৰ্তন, যি পদাৰ্থ বিজ্ঞানৰ প্ৰিনকিপিয়া মেথেমেটিকা, ৰসায়ন বিজ্ঞানৰ ট্ৰেইটে এলিমেণ্টইৰে দ্যে কাইমে' আৰু জীৱবিজ্ঞানৰ অৰিজিন অৱ স্পিচিজৰ প্ৰভাৱৰ সৈতে তুলনীয়।

## তথ্য সংগ্ৰহ

শ্ৰেণী:ইংৰাজী গ্ৰন্থ শ্ৰেণী:অৰ্থনীতি
বেণ্ডৱাগন প্ৰভাৱ

**বেণ্ডৱাগন প্ৰভাৱ** হৈছে এটা বিশেষ প্ৰপঞ্চ। কোনো এটা বিশেষ সিদ্ধান্ত, ধাৰণা অথবা বিশ্বাসত পতিয়ন যোৱা মানুহৰ সংখ্যাটো বেছি হোৱাৰ লগে লগে সেইবোৰৰ গ্ৰহণযোগ্যতাৰ হাৰো বৃদ্ধি পাবলৈ ধৰে। অৰ্থাৎ, ধাৰণা নাইবা চিন্তা এটাৰ সমৰ্থনত একত্ৰিত হোৱা গোটটোৰ আকাৰ যিমানেই বাঢ়ি যায়, সিমানেই সেই চিন্তাটোৱে ব্যক্তিবিশেষৰ ব্যক্তিগত পৰ্যায়তো গ্ৰহণযোগ্যতাৰ সম্ভাৱিতা বঢ়ায়। বেণ্ডৱাগন প্ৰভাৱৰ বৈশিষ্ট্য এইটোৱেই। 

আন মানুহৰ বিশ্বাস আৰু কৰ্মপদ্ধতিক অনুকৰণ কৰাৰ প্ৰৱণতাটোৰ উৎপত্তি এইকাৰণেই হয় যে সমাজত থকা ব্যক্তি এজনে অইন এজন মানুহৰ পৰা *তথ্য* সংগ্ৰহ কৰে, অথবা মানুহজনে পোনপটীয়া *সন্মতি*ক অগ্ৰাধিকাৰ দিয়ে। এই দুয়োটা ব্যাখ্যায়েই "সন্মতি"(Conformity)ৰ মনোবৈজ্ঞানিক পৰীক্ষাসমূহত প্ৰমাণ হিচাপে ব্যৱহৃত হৈছে। উদাহৰণস্বৰূপে "সামাজিক চাপ" ব্যৱহাৰ কৰি *[[এ'ছৰ সন্মতিৰ পৰীক্ষা]]*টো (Asch conformity experiments) ব্যাখ্যা কৰা হৈছিল।আৰু "তথ্য"ক ব্যৱহাৰ কৰা হৈছিল *চেৰিফৰ স্ব-গতিজ পৰীক্ষা"টো সম্পন্ন কৰিবলৈ।

এই ধাৰণাটোৰ মতে, এটা বিশেষ পণ্য বা প্ৰপঞ্চ বা মতবাদৰ ক্ৰমবৰ্ধমান জনপ্ৰিয়তাই অধিকসংখ্যক লোকক "বেণ্ডৱাগন"ত উঠিবলৈ (অৰ্থাৎ সমৰ্থিত চিন্তাটোক গ্ৰহণ কৰিবলৈ) উৎসাহিত কৰে। সমাজত "ফেশ্বন ট্ৰেণ্ড"ৰ সৃষ্টি কিয় হয়, সেইয়া আমি বেণ্ডৱাগেন প্ৰভাৱৰ দ্বাৰা বুজিব পাৰোঁ।

অইন মানুহৰ পৰা আহৰণ কৰা তথ্যৰ ভিত্তিত যেতিয়া ব্যক্তিবিশেষে যুক্তিসংগত নিৰ্বাচন(Choice)কৰে, তেতিয়া সেইসকল ব্যক্তিৰ বাবে এটা তথ্য-প্ৰপাত(Information Cascade)তাৎক্ষণিকভাৱে গঢ়ি উঠে, য'ত তেওঁলোকে ব্যক্তিগত সংকেতবোৰ পৰিহাৰ কৰিব পৰা অথবা অইন মানুহৰ আচৰণবোৰ অনুসৰণ কৰাৰ সিদ্ধান্তটো ল'ব পাৰে। এইটো প্ৰস্তাৱ আগবঢ়াইছে অৰ্থনীতিবিদসকলে। আচৰণবোৰ কিয় ঠুনুকা-এই কৌতূহল তথ্য-প্ৰপাতৰ দ্বাৰা ব্যাখ্যা কৰিব পাৰি। কাৰণ মানুহে বুজে-যে তেওঁলোকে খুব কম তথ্যৰ লগতহে পৰিচিত। পৰিণতিস্বৰূপে, ফেশ্বন বা ধাৰাবোৰ সহজতেই গঢ় লৈ উঠে আৰু নিমিষতে বিচ্যুতও হয়। এনেধৰণৰ তথ্যজনিত প্ৰভাৱবোৰক ৰাজনৈতিক বেণ্ডৱাগনত প্ৰয়োগ কৰা হয়।
==উৎপত্তি==
বেণ্ডৱাগনৰ সংজ্ঞাটো আহিছে এখন বিশেষ মালবাহী ট্ৰাকৰ পৰা; যিয়ে এটা যাত্ৰা, চাৰ্কাচ বা অন্যান্য মনোৰঞ্জনধৰ্মী কাৰ্যসূচীৰ সময়ত এটা বেণ্ড বা দলক কঢ়িয়াই নিয়ে।"*বেণ্ডৱাগনত উঠি লোৱা''" (jump on the bandwagon) শীৰ্ষক ব্যাকাংশটি পোনপ্ৰথমবাৰৰ ব্যৱহৃত হৈছিল ১৮৪৮ চনত, আমেৰিকাৰ ৰাজনৈতিক ক্ষেত্ৰত- যেতিয়া সেইসময়ৰ এজন বিখ্যাত চাৰ্কাচৰ বিদূষক ডেন ৰাইচে নিজৰ বেণ্ডৱাগন আৰু তাৰ সংগীতৰ জৰিয়তে নিজৰ ৰাজনৈতিক আত্মপ্ৰকাশৰ অভিযানটোক চৰ্চাৰ মাজলৈ আনিব বিচাৰিছিল। তেওঁৰ অভিযানটো সফলতাৰ দিশে ধাৱমান হোৱাৰ লগে লগে বাকীসকল ৰাজনীতিবিদেও ডেন ৰাইচৰ সফলতা-প্ৰাপ্তিৰ লগত সংঘবদ্ধ হ'বলৈ বেণ্ডৱাগনত এটা আসন যোগাৰ কৰিবলৈ তৎপৰতা দেখুৱালে। পৰৱৰ্তী সময়ত, ১৯০০ চনত, উইলিয়াম জেনিংগছ ব্ৰায়ানৰ ৰাষ্ট্ৰপতিৰ প্ৰচাৰ-অভিযানৰ সময়ত বেণ্ডৱাগনৰ জৰিয়তে প্ৰচাৰ কৰাটো এটা বৈশিষ্ট্যৰ নিচিনা হৈ পৰিল। তাৰ লগতে, "jump on the bandwagon" শব্দটোক মৰ্যাদাহানিকৰ ভাষা হিচাপে চিহ্নিত কৰা হ'ল। যাৰ অৰ্থ হ'ল-সম্পৰ্ক স্থাপন কৰা মানুহজনৰ বিশেষ একো সম্ভেদ নোলোৱাকৈয়ে তেওঁৰ সফলতাৰ লগত জড়িত হৈ পৰা। 

## তথ্যসূত্ৰ
শ্ৰেণী:মনোবিজ্ঞান
শ্ৰেণী:বোধগত পক্ষপাতিতা
অৰ্ণৱ, আস্থা আৰু JEC

**অৰ্ণৱ, আস্থা আৰু জে ই চি** (নামটো ষ্টাইলাইজ কৰা হৈছে: **অৰ্ণৱ, আস্থা আৰু **) যোৰহাট অভিযান্ত্ৰিক মহাবিদ্যালয়ৰ পটভূমিত অৰ্ণৱ আৰু আস্থা বৰুৱাৰ কাল্পনিক প্ৰেমকাহিনীৰে ৰচিত *ইন্দ্ৰাণী শৰ্মা*ৰ এখন অসমীয়া উপন্যাস। তেওঁৰ ৱেবছাইট www.indranee.org-ত এই উপন্যাসখন ধাৰাবাহিকভাৱে প্ৰকাশ কৰিছিল।

## প্ৰকাশ
লেখিকাৰ নিজা ৱেবচাইট আৰু ফেইচবুকৰ এটা গ্ৰুপত খণ্ড খণ্ডকৈ প্ৰকাশ পোৱাৰ পাছত ২০১৯ চনৰ নৱেম্বৰত আঁ‌ক-বাক প্ৰকাশনে উপন্যাসখন কিতাপ আকাৰে প্ৰকাশ কৰি উলিয়ায়।

## তথ্য সংগ্ৰহ

## বাহ্যিক সংযোগ
* আঁকবাকৰ ফেইচবুক পৃষ্ঠাত গ্ৰন্থখনৰ প্ৰকাশ সম্পৰ্কে তথ্য
* জোনাক অসমৰ মজিয়াত গ্ৰন্থখনৰ তথ্য তথা প্ৰতিদিন টাইমত লেখিকাৰ ইণ্টাৰভিউ 

শ্ৰেণী:অসমীয়া গ্ৰন্থ
শ্ৰেণী:অসমীয়া উপন্যাস
বাল গঙ্গাধৰ তিলক

**বাল গঙ্গাধৰ তিলক** (, বা লোকমান্য তিলক, জুলাই ২৩, ১৮৫৬ - আগষ্ট ১, ১৯২০) এগৰাকী ভাৰতীয়, শিক্ষক, সাংবাদিক, উকীল, সমাজ সংস্কাৰক তথা ভাৰতীয় স্বাধীনতা আন্দোলনৰে জড়িত সক্ৰিয় ব্যক্তি। তেওঁৰ জন্মগত নাম কেশৱ গঙ্গাধৰ তিলক। তেওঁ লাল-বাল-পাল ত্ৰিমূৰ্তিৰ এজন। তিলক ভাৰতীয় স্বাধীনতা আন্দোলনৰ প্ৰথমজন প্ৰতিনিধি। ব্ৰিটিছ ঔপনিবেশিক প্ৰাধিকাৰীয়ে তেওঁক 'ভাৰতীয় অশান্তিৰ পিতৃ ' বুলি পৰিচিতি প্ৰদান কৰে। ভাৰতীয় লোক সকলে তেওঁক তেওঁলোকৰ প্ৰতিনিধি হিচাপে নিৰ্বাচিত কৰাৰ হেতু তেওঁক 'লোকমান্য' উপাধি প্ৰদান কৰা হয়।

## তথ্যসূত্ৰ

## বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতৰ স্বাধীনতা সংগ্ৰামী
ৰবাৰ্ট টি কিয়োচাকি

**ৰবাৰ্ট টি কিয়োচাকি** () হৈছে এজন আমেৰিকান ব্যৱসায়ী আৰু লেখক। তেওঁ ব্যক্তিগত কোম্পানী Rich Global LLC আৰু Rich Dad Company -ৰ সংস্থাপক। যিটো ব্যক্তিগত বিত্তীয় আৰু ব্যৱসায়িক সম্বন্ধীয় শিক্ষা প্ৰদান কৰে, কিতাপ আৰু ভিডিঅ’ যোগে। তেওঁৰ Rich Dad, Poor Dad উল্লেখযোগ্য গ্ৰন্থ।

তেওঁ শিশু আৰু প্ৰাপ্তবয়স্কলোকসকলৰ বাবে ব্যৱসায় আৰু আৰ্থিক ধাৰণাৰ সম্পৰ্কে শিক্ষিত কৰাৰ অৰ্থে সৃষ্টি কৰা চফ্টৱেৰ গেম আৰু কেচফ্ল বৰ্ডৰ (Cashflow board) স্ৰষ্টা।

## জন্ম পৰিচয়
ৰবাৰ্ট টি কিয়োচাকিৰ জন্ম হয় ১৯৪৭ চনত হিল’, হাৱাই, আমেৰিকা যুক্তৰাষ্ট্ৰত। তেওঁৰ দেউতাক আছিল ৰাল্ফ এইচ কিয়োচাকি (Ralph H Kiyosaki) আৰু মাক আছিল মাৰজ’ৰী অ’ কিয়োচাকি (Marjorie O. Kiyosaki)। ৰাল্ফ এইচ কিয়োচাকিৰ সন্তানসমূহ হ’ল ক্ৰমে- ইমী, বেথ,জন আৰু ৰবাৰ্ট টি কিয়োচাকি। ৰবাৰ্ট টি কিয়োচাকিৰ পত্নী কিম কিয়োচাকি।

১৯৯৩ চনত কিয়োচাকিৰ প্ৰথমখন কিতাপ প্ৰকাশ পায় "If You Want to Be Rich & Happy Don't Go to School" (যদি আপুনি ধুনী আৰু সুখী হ’ব বিচাৰে বিদ্যালয়লৈ নাযাব)। তেওঁৰ ৩০ মিলিয়নতকৈ বেছি বিক্ৰী হোৱা (৯০খন দেশত) গ্ৰন্থ “Rich dad poor dad”খন ১৯৯৭ চনত প্ৰকাশ পায়।

## তথ্য সংগ্ৰহ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:জীৱিত ব্যক্তি
শ্ৰেণী:আমেৰিকান লেখক‎
শ্ৰেণী:ব্যৱসায়ী
আফ্ৰিকান ছোৱাইন ফিভাৰ

**আফ্ৰিকান ছোৱাইন ফিভাৰ** () হৈছে ঘৰচীয়া আৰু বনৰীয়া গাহৰিৰ শৰীৰত ভাইৰাছৰ পৰা হোৱা এবিধ মাৰাত্মক সংক্ৰামক ৰোগ। এই বেমাৰবিধ গাহৰিৰ শৰীৰত সাধাৰণতে দেখা দিয়া ক্লাছিকেল ছোৱাইন ফিভাৰতকৈ বেলেগ আৰু এই বেমাৰবিধৰ কোনো প্ৰতিষেধক এতিয়ালৈ ওলোৱা নাই। আফ্ৰিকান ছোৱাইন ফিভাৰ আফ্ৰিকা, ইউৰোপ আৰু এছিয়াৰ কেইবাখনো দেশত বিস্তাৰিত হৈ আছে। ২০২০ চনৰ মে' মাহৰ প্ৰথম সপ্তাহত সমগ্ৰ ভাৰতবৰ্ষৰ ভিতৰত অসমতেই পোনপ্ৰথমবাৰৰ বাবে এই বেমাৰ ধৰা পৰে। একে মাহৰে মাজভাগলৈ অসমৰ ১০খন জিলাত আফ্ৰিকান ছোৱাইন ফিভাৰত আক্ৰান্ত হৈ ১৪৯১৯টা গাহৰিৰ মৃত্যু হোৱা বুলি অসমৰ কৃষি আৰু পশুপালন মন্ত্ৰী মাননীয় অতুল বৰাদেৱে জানিবলৈ দিয়ে।

## কাৰক

আফ্ৰিকান ছোৱাইন ফিভাৰ ৰোগ আফ্ৰিকান ছোৱাইন ফিভাৰ ভাইৰাছৰ দ্বাৰা হয়। এই ভাইৰাছটো আচফাৰভাইৰিডি (Asfarviridae) পৰিয়ালৰ অন্তৰ্গত এটা ডিএনএ ভাইৰাছ। উল্লেখযোগ্য যে এই ভাইৰাছবিধে মানুহৰ শৰীৰত কোনোধৰণৰ ৰোগৰ সৃষ্টি নকৰে।

## অসমত প্ৰভাৱ
২০২০ বৰ্ষৰ এপ্ৰিল মাহৰ শেষভাগত আফ্ৰিকান ছোৱাইন ফিভাৰত গাহৰিৰ মৃত্যু উদ্বেগজনকভাৱে বৃদ্ধি পোৱাৰ পৰিপ্ৰেক্ষিতত অসমৰ ছয়খন জিলাত গাহৰি মাংসৰ বিক্ৰী আৰু বিতৰণ বন্ধ কৰি দিয়ে। জিলাকেইখন হৈছে বিশ্বনাথ, ধেমাজি, ডিব্ৰুগড়, লখিমপুৰ, শিৱসাগৰ আৰু যোৰহাট। ইয়াৰ পিছত মৃত গাহৰিৰ নমুনা ভূপালস্থিত নেচনেল ইনষ্টিটিউত অৱ হাই চিকিউৰিটি এনিমেল ডিজিজলৈ প্ৰেৰণ কৰা হয়। আৰু তাতে আফ্ৰিকান ছোৱাইন ফিভাৰ বুলি নিশ্চিত কৰা হয়।

## তথ্য সংগ্ৰহ

শ্ৰেণী:সংক্ৰামক ৰোগ
শ্ৰেণী:ভাইৰাছজনিত ৰোগ
আন্তৰ্জাতিক সংগ্ৰহালয় দিৱস

**আন্তৰ্জাতিক সংগ্ৰহালয় দিৱস** প্ৰতি বছৰে ১৮ মে' তাৰিখে বিশ্বব্যাপী পালন কৰা হয়। ১৯৮৩ চনৰ ১৮ মে' তাৰিখে ৰাষ্ট্ৰসংঘয়ে সংগ্ৰহালয়সমূহৰ বিশেষত্ব আৰু মহত্ত্ব উপলব্ধি কৰি আন্তৰ্জাতিক সংগ্ৰহালয় দিৱস উদযাপন কৰাৰ নিৰ্ণয় গ্ৰহণ কৰিছিল। এই দিৱসৰ মূল উদ্দেশ্য হৈছে সংগ্ৰহালয় সমূহৰ প্ৰতি জনসমাজত সচেতনতা বৃদ্ধি কৰা আৰু সংগ্ৰহালয় কাৰ্য-কলাপৰ বিষয়ে অৱগত কৰোৱা। মানুহে সংগ্ৰহালয়লৈ গৈ নিজৰ ঐতিহ্যপূৰ্ণ অতীতৰ সমৃদ্ধ সম্পদ আৰু পৰম্পৰাৰ বিষয়ে জানিবলৈ চেষ্টা কৰা ইয়াৰ অন্যতম উদ্দেশ্য। 
 
আন্তঃৰাষ্ট্ৰীয় সংগ্ৰহালয় পৰিষদৰ মতে, " মানৱ সভ্যতাৰ স্থায়ী স্মৃতিচিহ্ন সমূহ আৰু মানৱ ইতিহাস সাংস্কৃতিক আৰু প্ৰাকৃতিক ঐতিহ্যবাহী বিভিন্ন সামগ্ৰী সংগ্ৰহালয়ত সংৰক্ষিত ৰখা হয়। " ১৯৯২ চনত আন্তঃৰাষ্ট্ৰীয় সংগ্ৰহালয় পৰিষদে প্ৰতি বছৰে সংগ্ৰহালয় দিৱস উদযাপনৰ মত পোষণ কৰে। প্ৰতিবছৰে আন্তঃৰাষ্ট্ৰীয় সংগ্ৰহালয় পৰিষদে বিভিন্ন সংস্থাৰ সহযোগত বিশ্বৰ বিভিন্ন দেশত ভিন ভিন কাৰ্যসূচীৰে এই দিৱস পালন কৰে। 
## তথ্য উৎস

## External links
* আন্তৰ্জাতিক সংগ্ৰহালয় দিৱসৰ ৱেবচাইট
* আন্তঃৰাষ্ট্ৰীয় সংগ্ৰহালয় পৰিষদৰ ৱেবচাইট

শ্ৰেণী:দিৱসসমূহ